
Da 


Déu meu, jo no sóc res. No sé 
ni com dir el que sento. Demano 
auxili a Vós, a l'Esperit Sant, a la 
Verge Puríssima. Una cosa sí que 
la sé: Senyor, que jo no puc res i 
que amb Vós tot ho puc" (Diari de 
Seminari del Dr. Pere Tarrés). 


El dia 6 de novembre, formadors 
i seminaristes, participàvem a la 
solemne concelebració eucarística 
commemorant el XXV aniversari del 
trasllat, a la parròquia de Sant Vicenç 
de Sarrià, del cos del Dr. Pere Tarrés 
sacerdot exemplar del nostre 
presbiteri i model també per a la nostra 
comunitat formativa del Seminari 
Conciliar. No cal dir que vàrem pregar 
de manera particular perquè ens ajudi 
a viure totes les virtuts sacerdotals 
que ell va viure tan intensament, amb 
la gràcia de Déu. 


Això és el que en aquest nou 
curs, encara emmarcat en la 
profunda conversió del gran Jubileu, 
ens proposem aprofundir en els 
paràmetres propis de la nostra vida 
de pregària, d'estudi, de vivència 
comunitària i d'aprenentatge pastoral. 


L'equip de formadors del Seminari Conciliar de Barcelona 


Entrem en el tercer mil-leni i si 
volem respondre a la crida constant 
del Sant Pare Joan Pau II a la nova 
evangelització, no hem de deixar 
d'aspirar a ser sants, aprofitant tots 
els mitjans que la vida del Seminari 
posa a la nostra disposició. Aquest és 
un temps de gràcia per omplir-nos de 
l'Esperit Sant i ser consagrats per a 
la missió com a col-laborados del 
nostre Bisbe diocesà, anunciant amb 
la nostra vida que realment Jesucrist 
és Senyor i donador de Vida. 


..e No hi ha millor pastoral 
vocacional que la que contagia una 
vida plena i feliç. Si el record del Dr. 
Pere Tarrés i el dels sants perduren 
en nosaltres és precisament perquè 
van viure en el seu moment històric 
estimant apassionadament la seva 
vocació sacerdotal, la Santa Mare 
Església i l'ardor apostòlic de portar 
la salvació de Jesucrist als seus 
germans. 


El desig que Jesucrist sigui 
conegut 1 estimat, ha estat el comú 
denominador de tants sants sacerdots 
que ens han precedit, de tants que 
actualment estan donant la vida 
treballant amb totes les seves forces 


en la evangelització. Aquest desig 
també ha de ser el nostre. 


Un nou curs, un nou any de 
gràcia per fer camí cap a la missió, 
anant-nos configurant a Jesucrist Bon 
Pastor. Totes les activitats del nostre 
Seminari, que trobareu en aquesta 
revista que amb tanta il-lusió s'han 
preparat, i ara us oferim per compartir 
amb tota la comunitat diocesana, 
tenen aquest rerafons. 


Per això, us demano a tots 
vosaltres, sacerdots, diaques, 
familiars, amics i benefactors del 
nostre Seminari, que no deixeu de 
pregar per nosaltres, aquesta 
comunitat que és el cor de la Diòcesi 
i que prepara als futurs pastors de les 
nostres comunitats, agraint també tot 
el suport que ens doneu. 


Mn. Francesc Prieto, pvre. 


Rector del Seminari 
Conciliar de Barcelona. 


4 VISITA DEL Sr. NUNCI 


EL NUNCI APOSTÒLIC VISETA EL SEMINARI 


El 18 d'octubre, el Nunci 
de S.S. Joan Pau II va assistir 
— a la inauguració del curs de les 
Facultats de Filosofia i 
Teologia i va dinar amb els 
seminaristes, als quals va 
convidar a confiar en el Bisbe 
i a fer un esforç diari en la vida 
sacerdotal. 


INAUGURACIÓ 
DEL CURS 
ACADÈMIC 2000/2001 


El passat 18 d'octubre el 
Nunci de la Santa Seu a Espanya, 
Monsenyor Manuel Monteiro de 
Castro, va visitar el Seminari 
Conciliar. Abans, al matí, havia 
assistit a la inauguració del curs 
de la Facultat Eclesiàstica de 
Filosofia i de la Facultat de 
Teologia de Catalunya. En primer 
lloc, el màxim representant del 
Papa va concelebrar l'eucaristia 
amb el Cardenal-Arquebisbe de 
Barcelona i la resta de bisbes de 
Catalunya. Seguidament, es va 
dirigir a l'Aula Magna del 
Seminari, plena de gom a gom, i 
amb una nodrida i inusual 


presència dels mitjans de comunica- 
ció i del president del Parlament de 
Catalunya, Joan Rigol. El motiu de la 
seva visita era correspondre a la que 
el deganat de la Facultat Eclesiàstica 
de Filosofia a fet recentment al Vati- 
cà amb motiu de la inscripció d'aques- 
ta en el registre d'entitats eclesiàsti- 
ques. 


Després de sentir la memòria del 
curs, el Pare Andreu Marquès, monjo 
de Montserrat i professor de Filosofia 
del Llenguatge i Hermeneútica, va 


Mons. Monteiro i el Cardenal Ricard Maria Carles 


Moment de l'eucaristia d'inauguració del curs acadèmic 


- I i x Ps 
P IS 

Sound — am arorll 


pronunciar la lliçó inaugural, sota el 
títol Contribució a una crítica 
filosòfica de l'economicisme. A 
continuació Mons. Monteiro va 
transmetre la salutació afectuosa del 
Papa i, tot aprofitant que aquell dia 
celebràvem la festa de Sant Lluc, va 
oferir una catequesi sobre la seva 
teologia. Va convidar docents i 
alumnat a tractar les matèries amb 
exactitud 1 de forma ordenada tal i 
com va fer l'evangelista. Tanmateix 
ens va exhortar a sentir-nos membres 
orgullosos de la família catòlica. 


Va convidar 
docents i 
alumnat a 
tractar les 
matèries amb 
exactitud i de 
forma 
ordenada 

PEsglésia i el 


món tenen 
necessitat de 
sacerdots sants 


SACERDOTS DEL TERCER 
MIL-LENNI 


Finalitzats aquests, actes el Sr. 
Nunci amb el Sr. Cardenal i el Sr. 
rector es va dirigir al menjador del 
Seminari on l'esperaven l'equip de 
formadors 1 els seminaristes. Durant 
les postres, el rector, Mn. Francesc 
Prieto, va adreçar unes paraules de 
benvinguda (les trobareu a les pàgs. 
61 7). Va esbossar el perfil que cal al 
sacerdot del segle XXI: lleialtat a la 
vocació, clara consciència de ser sal 
i llum entre els homes, amb identitat 
visible en la seva vida i el seu 
comportament social. "Al Seminari 
-va dir- volem viure l'experiència de 
comunió amb Jesucrist per tal que 
aquest joves puguin ser enviats com 
a nous evangelitzadors del tercer 
mil-lenni". 


Mons. Monteiro en un moment de pregària 
davant el Santíssim 


La Gna. Dolors, priora de la Comunitat de Carmelites Missioner 


xa s 


es, 


saluda al Sr. Nunci 


Mn. Prieto va descriure el Semi- 
nari com un nou cenacle i no va dei- 
xar de dir que l'Església i el món te- 


ó 2 
nen necessitat de sacerdots sants. Per - 


això cal una vida d'oració i de peni- 
tència, una sincera direcció espiritu- 
al. Finalment va expressar per al Sant 
Pare la nostra filial adhesió a la seva 
persona i a la Santa Mare Església. 
Tot agraint la seva presència, va lliu- 
rar-li la medalla commemorativa del 
Seminari. 


DISCURS FAMILIAR 


Va arribar el moment més 
esperat. Mons. Manuel Monteiro va 
prendre la paraula en un to amable i 
amb el seu característic accent 
portuguès, fent ús de la broma en 
nombroses ocasions, tot Ssintonitzant 
amb l'auditori. El prelat tot recordant 
els seus temps de seminari, va 
confessar que no esperava una 
trobada tan familiar i tan agradable. 
Després d'explicar el seu itinerari 


s pastoral va afegir que el Senyor 
1: l'havia portat pel món sencer i ara "al 


lloc millor de tots, que és Espanya". 


Entrant en temes profunds va 
manifestar que la vida sacerdotal és 
bonica quan fem un esforç cada dia. 
Amb ella "faran molt de bé a molta 
gent i també a vostès mateixos". 
Rebut el sagrament de l'Orde — va 
aconsellar -, quan hi ha alguna difi- 
cultat el millor és dirigir-se al Senyor 


Mn. Prieto va 
descriure el 


seminari com 
un nou cenacle 


Bisbe, que ell sempre procura ajudar 
tots els sacerdots. Perquè la nostra 
missió —dels bisbes- és aquesta: 
ajudar tots a viure bé, a viure una vida 
feliç, especialment als sacerdots. Així 
doncs —va dir quan finalitzava- no 
tinguin por d'anar a parlar amb ell". 


Cloent el dinar, Mons. Ricard 
Maria Carles, Cardenal-Arquebisbe 
de Barcelona, va agrair l'assistència 
del Sr. Nunci i va manifestar el seu 
desig que aquest pugui, en una altra 
ocasió, establir un diàleg amb els 
seminaristes. Diàleg que no va ser 
possible en la mateixa jornada, atesa 
la quantitat d'actes als quals havia 
d'assistir el representant del Papa 
aquell mateix dia. 


Tant els seminaristes com els 
formadors van valorar positivament el 
transcurs d'aquesta visita, tot 
ressaltant el to distès i agradable que 
es va respirar. 


Dàmaso Ruiz 
3r. de Teologia 

EL SEMINARIO: UN NUEVO CENÀCULO 


Moment en que Mn. 


A continuació us oferim 
les paraules que Mn. Francesc 
Prieto, rector del Seminari de 
Barcelona, dirigí al Nunci de 


la Santa Seu a Espanya, Mons. 
Manuel Monteiro de Castro, 
al final del dinar amb els 
seminaristes i formadors. 


Estimado Sr. Cardenal, 


Excelentísimo. Sr. Nuncio 
Apostólico de Su Santidad, 


Quiero dirigirle estas palabras en 
nombre del equipo de formadores, de 
los seminaristas y de las religiosas 
Carmelitas Misioneras que estàn 
sirviendo a esta Institución que es el 
corazón de la Diócesis. 


Es un gran honor que Vd., junto 
con nuestro Cardenal, esté hoy aquí 
entre nosotros. 


Na 


La nuestra, es una comunidad 
muy especial: la que prepara al futuro 
presbiterio de la Diócesis, los futuros 
colaboradores del Obispo diocesano, 


guiada y acompafiada en todo 


momento, con extraordinaria solicitud, 
por nuestro Cardenal Arzobispo aquí 
presente. 


Como comunidad formativa nos 
preguntamos: 4ç Qué necesitan y 
desean Cristo y la Iglesia7 , Qué pide 
el pueblo de Dios, al que debemos 
servir2 


El perfil del sacerdote, del pastor 
del siglo XXI, se ha de ir configurando 
en torno a unas fidelidades: lealtad a 
su vocación, clara conciencia de ser 
sal y luz entre los hombres, con 
identidad visible en su vida y su 
comportamiento social. 


La formación es urgencia para 
la respuesta a la vocación, la entrega 
incondicional en la consagración, la 


Francesc Prieto adreça unes paraules al Sr. Nunci . 


profundidad de la comunión, la 
eficacia de la misión y la credibilidad 
del testimonio. 


Esta formación es un proceso 
permanente del conocimiento teórico 
doctrinal, pràctico, espiritual, humano, 
religioso, teológico, pastoral y 
ascético, regulado en tiempos y etapas 
diferentes. 


Todo ello requiere oración, 
estudio, autodisciplina, amor a la 
verdad, celo entusiasmado por la 
evangelización. La eficacia en la 
evangelización viene de la docilidad 
al Espíritu Santo. La formación 
teológica tiene su centro en la 
adhesión a Jesucristo, Sabiduría de 
Dios. 


La pastoral no es simplemente 
un conjunto de experiencias y 
métodos. Tiene categoria teológica, 
porque recibe de la fe los principios y 
criterios de la acción pastoral de la 

Mons. Monteiro parlant als seminaristes 


Iglesia. Con la formación pastoral no 
se trata de asegurar una competencia 
técnica, sino de garantizar las 
disposiciones, que no son otras que 
aquellas que la Iglesia ve reflejadas 
en el Buen Pastor. 


En el Seminario queremos vivir 
la experiencia de comunión con 
Jesucristo para que estos jóvenes, 
cuando sean consagrados con el 
sacramento del Orden, puedan ser 
enviados como los nuevos 
evangelizadores del Tercer Milenio. 


El Seminario es como un nuevo 
Cenàculo donde los futuros 
presbíteros, a través del estudio, la 
oración y una intensa vida eucarística, 
se van conformando a Cristo 
Maestro, Sacerdote y Pastor. 


Los tiempos lo reclaman y todo 
el Pueblo de Dios està convocado e 
incentivado por el Sucesor de Pedro 
(a continuar bajo la guía del Espíritu 
Paràclito la obra del mismo Cristo, 
quien vino al mundo para dar testi- 


dos 
monio de la verdad, a salyar 
y no a condenar, a Servir y 
no a ser servido). 


Con la Iglesia y en la 
Iglesia 


La Iglesia y el mundo 
tienen necesidad de sacer- 
dotes santos, que se 
esfuercen con decisión a 
recorrer los caminos de la 
santidad, de la perfección de 
la caridad, de la identificación 
con Cristo, en fiel corres- 
pondencia a la gracia divina. 


Por tanto, es 1indis- 
pensable en los seminaristas 
una vida de oración y de 
penitencia, una sincera 
dirección espiritual, vivi- 
ficados por el sacramento de 


Eucaristia. 


Afirma San Gregorio de 
Niza que es necesario 
comenzar por purificarse uno 
mismo antes de purificar a los 
demàs:, es necesario ser 
instruidos para 
poder instruir, es 
necesario convertirse en luz 
para iluminar, acercarse a 
Dios para acercar hacia El 
a los demàs, ser santi- 
ficados para santificar. 


Como ya he dicho 
anteriormente, el primer 
representante en la forma- 
ción sacerdotal es el Obispo, 
"gue vela para que estén 
garantizadas la ortodoxia de 
la doctrina impartida y la 
fidelidad a la disciplina 
eclesiàstica. 


Precisamente por la 
multitud de no creyentes y 
la presencia de tantos 
creyentes que frecuen- 
temente manifiestan una 
visión humana y horizontal 
acerca del sacerdoció 
ministerial, damos gracias a 
Dios y al Sucesor de Pedro 
por la doctrina de los 
documentos 4Pastores dabo 


la Penitencia y de la 4 


vobisy y la carta circular dEl 
presbítero, maestro de la Palabra, 
ministro de los sacrarmentos y guía 
de la comunidad ante el Tercer 
Milenio cristianoy), que iluminan 
nuestra comunidad formativa. 


De parte de todos nosotros, 
exprese al Santo Padre Juan Pablo 
H, nuestra filial adhesión a su persona 
y a la Santa Madre Iglesia. 


Y a Vd. muchas gracias por su 
presencia entre nosotros, y reciba 
como recuerdo de su visita la medalla 
conmemorativa de nuestro Seminario 
Conciliar. 


Mn. Francesc Prieto 
Rector del Seminari 


Mons. Monteiro rep, de mans de Mn. Prieto, 
la medalla commemorativa del Seminari 


8 CRÒNICA 


Mn. Francesc Prieto, rector 
del Seminari, ha representat la 
nostra institució en els segients 
actes i visites: 


Ti 8 de setembre: A Madrid, 
trobada sobre Pastoral Vocacional 
organitzada per la Comissió 
Episcopal de Seminaris 1 
Universitats de la C.E.E. 


l1 al 13 de setembre: Amb 
l'equip de formadors, participació a 
Madrid en la reunió de Seminaris 
Majors organitzada per la C.E.E. 


24 de setembre: A la Basílica 
de la Mare de Déu de la Mercè, 
concelebració de l'Eucaristia 
presidida pel Sr. Cardenal. 


11 d'octubre: Participació amb 
l'equip de formadors a la trobada 
de rectors i formadors de Seminaris 
de Catalunya i Balears. 


16 d'octubre: Al Monestir de 
l'Encarnació de les MM. Carme- 
lites, Mn. Joan Guiteras presentà el 
seu llibre sobre la vida de "María 
Cristina de la Eucaristia Alonso", 
monja d'aquest monestir. 


Desembre 2000 


Dijous 7: Vetlla de la Imma- 
culada. 22:00h. Basílica de la Mare 
de Déu de la Mercè. 


Dimarts 12: Acte acadèmic a 
la Facultat Eclesiàstica de Filosofia 
de Catalunya del centenari de la 
mort del pensador rus Víctor V. 
Soloviov. 


Diumenge 17: Recés mensual. 
Tot el dia. 


Dimarts 19: Celebració Peni- 
tencial d'Advent. 19:30h. Capella 
del Seminari Conciliar de 
Barcelona. 


Divendres 22: Eucaristia fi de 
trimestre presidida pel Sr. Cardenal- 
Arquebisbe de Barcelona, Ricard 
M' Carles. 13:15h. Capella del 


18 d'octubre: Concelebració ala 
Capella del Seminari Conciliar en la 
inauguració del curs acadèmic de les 
Facultats de Filosofia i de Teologia. 


19 d'octubre: Assistència a la 
reunió de l'arxiprestat de La Cisa, a 
Cabrils, per parlar de l'espiritualitat 
sacerdotal i la pastoral vocacional. 


21 d'octubre: t A l'Hospital 
General de Catalunya, jornada sobre 
"Antropologia sexual" organitzada 
pels (Metges Cristians — de 
Catalunya". 


"Visita a la Parròquia de la Mare 
de Déu dels Desemparats de 
l'Hospitalet. 


28 d'octubre: Presidir l'Euca- 
ristia a l'ermita de Sant Simó de 
Mataró en la seva festa patronal. 


3 de novembre: Trobada Fe- 
Cultura al Col-legi P. Manyanet. 
Conferència donada pel P. Juan A. 
Martinez Camino S.I., director del 
Secretariat de la Doctrina de la Fe 
de la C.E.E. sobre el Sínode de Bisbes 
d'Europa. 


6 de novembre: Amb formadors 
ji seminaristes, a la Parròquia de Sant 
Vicenç de Sarrià, en l'Eucaristia del 


Seminari Conciliar de Barcelona. 
14:00h Dinar amb el Sr. Cardenal. 


Gener 2001 


Dilluns 8: Recés a Montserrat. 
Tot el dia. 

Dijous 25: Escola de Pregària. 
20:00h. Catedral de Barcelona 

Febrer 

Dilluns 12: Solemnitat de Sta. 
Eulàlia, copatrona de Barcelona. 

Dijous 22: Escola de Pregària. 
20:00h. Catedral de Barcelona. 


Divendres 23: Jornada de 
Formació. 16:00h. Sala Sant Jordi del 
Seminari. 


Diumenge 25: Recés mensual. 
Tot el dia. 


XXV aniversari del trasllat del cos 
del Dr. Pere Tarrés. 


9 de novembre: al Museu de 
Geologia del Seminari, homenatge 
a Mn. Santiago Casanova, antic 
president dels Amics del Museu. 


23 de novembre: Visita a les 
Carmelites Descalces de Tiana. 


26 de novembre: Presidir 
l'Eucaristia en la Solemnitat de 
Crist Rei al Cottolengo del P. 
Alegre. 


7 de desembre: Amb l'equip 
de formadors i seminaristes, 
participació a la Vetlla de la 
Immaculada, a la Basílica de la 
Mare de Déu de la Mercè. 


11 de desembre: Concele- 
bració, a la Catedral, en la Missa 
Solemne i cant del Tedèum en ac- 
ció de gràcies pel XXV aniversari 
de la proclamació de Sa Majestat 
el Rei Joan Carles I. 


15 de desembre: Visita a la 
Parròquia de Sant Llorenç, de Sant 
Feliu de Llobregat. 


Dimecres 28: Dimecres de Cen- 
dra. 20:00h. Capella del Seminari. 


Març 


Dimarts 6: Celebració Qua- 
resmal de la Penitència. 19:30h. Ca- 
pella del Seminari. 


Dissabte 17: A les 5 de la tarda, 
Jornada de Portes Obertes. A les 8 
del vespre, Vetlla de pregària per les 
vocacions. A la Capella del Seminari 
Conciliar de Barcelona. 


Diumenge 18: Dia del Seminari. 


Dilluns 19: Celebració de la 
Solemnitat de St. Josep. A la tarda 
hi haurà activitats culturals i 
esportives. 


Diumenge 25. Recés mensual. 
Tot el dia. 

ACTIVITATS DEL SEMINARI 


FI DE CURS I ESTIU 


Juny 


El dia 23 vam tenir la fi del curs 
al Seminari amb la celebració de 
l'Eucaristia i un dinar presidit pel 
nostre Arquebisbe, el Cardenal Ricard 
Maria Carles. 


El dia 25 ens retrobàvem per 
celebrar la festa de Corpus a la Ca- 
tedral de Barcelona, tot participant a 
la tradicional processó. 


Juliol 


El dia 2 de juliol, amb una forta 
xafogor, a la Catedral de Barcelona 
vam assistir a l'ordenació presbiteral 
de Mn. Ignasi Ballbé, Mn. Jordi 
Gutiérrez i Mn. Narcís Puig. 


Ens tornàrem a aplegar tot el 
Seminari del 24 al 28 de juliol en uns 
dies de convivència a Benasc (Osca), 
juntament amb l'Etapa Pastoral, els 
formadors 1 rector del Seminari i el 
nostre Arquebisbe. 


I després de Benasc: Colònies, 
campaments, casals, rutes, vacances, 
vida parroquial i familiar, etc. 


EN TORNAR DE VACANCES 
Setembre 


Començàvem el curs del 
Seminari el 20 de setembre, amb un 
primer dia per rebre les 12 noves 
incorporacions i en Juan Francisco 
Molina Alonso (diaca de Tenerife que 
compartirà estança amb nosaltres 
durant els seus estudis de Litúrgia), 
canviar de residència i d'habitació els 
companys de tercer, i la instal-lació 
dels nous. Un segon dia de formació 
amb Mn. Ramon Prat i Pons que ens 
parlà sobre 4Església diocesana i 
preveres diocesansy i sobre dEls 
preveres diocesans secularsx. I un 
darrer dia dedicat a recés espiritual 


dirigit pel director espiritual del Semi- 
nari, Mn. Manuel Homar. 


El 26 de setembre s'iniciaren les 
classes del curs acadèmic 2000/2001 
de les Facultats de Teologia i Filosofia. 
Al migdia, el nostre Arquebisbe, 
Ricard Maria Carles, inaugurà la 
nova residència seminarística de Sant 
Josep de la Muntanya. 


Octubre 


La inauguració oficial del curs al 
Seminari fou el dia 2 amb la celebració 
de l'Eucaristia, presidida pel nostre 
Cardenal, dintre de la qual 
l'Associació de St. Josep de la 
Muntanya feu entrega al Seminari 


d'una reproducció de la imatge del seu 


patró per a la nova residència 
seminarística que duu el seu nom. 


El dia 18 s'inaugurà oficialment 
el curs de les facultats amb la 
presència del Nunci papal a Espanya, 
Mons. Monteiro, acompanyat pel 
Cardenal Ricard Maria Carles. 


El dia 20 tinguérem la primera 
Jornada de Formació del curs, a 
càrrec de Mons.Pere Tena, bisbe 
auxiliar de Barcelona, sobre la litúrgia 
en la formació del seminarista i la 
nova edició del Missal Romà. 


El diumenge 22 tinguérem el 
primer recés mensual del curs. 


El dimarts 24 vam tenir el goig 
de la institució d'acòlits, per part del 
bisbe auxiliar de Barcelona, Mons. 
Joan Carrera, de 9 companys nostres. 


El dijous 26 assistírem a la 
primera Escola de Pregària del curs 
amb un clar regust de la Trobada del 
Papa amb els joves aquest estiu, a 
Roma, amb motiu del Jubileu. 


Novembre 


Després de la Solemnitat de Tots 
Sants, el dia 2 celebràrem la 
Commemoració del Fidels Difunts 
amb una Eucaristia a la capella del 
Seminari tot pregant pels nostres 
familiars, amics i benefactors difuns. 


El diumenge $ assistírem a les 
primeres ordenacions diaconals del 
curs: hi foren ordenats en Joan Carles 
Izquierdo, en Cristóbal Rodríguez i en 
Josep Torrente. 


El dilluns 6 i com cada any, 
pujàrem a la parròquia de St. Vicenç 
de Sarrià a l'eucaristia amb motiu dels 
50 anys de la mort de Mn. Pere 
Tarrés i el 25è aniversari del trasllat 
definitiu del seu cos a la parròquia 
esmentada. 


El dimarts 7, celebràrem la festa 
del beat Francesc Palau, fundador de 
les Carmelites Missioneres i home de 
provada fe i fidelitat a l'Església. Fou 
una festa familiar en que vam agrair 
a la comunitat de germanes 
Carmelites la seva dedicació i la seva 
estimació vers el Seminari. Mn. 
Francesc Prieto, lliurà a la Gna. 
Dolors, priora de la comunitat, la 
medalla commemorativa del 
Seminari. Per molts anyslll 


El dia 9 el Sr. Cardenal vingué a 
fer-nos una visita informal i així tenir 
una xerrada més propera amb 
nosaltres els seminaristes. 


El dissabte 11 hi hagué la Jornada 
de Pares a la Residència St. Josep 
Oriol, especialment adreçada als 
pares i familiars dels companys 
d'Introductori d'enguany. 


El dia 17 vam tenir la segona 
Jornada de Formació a càrrec de la 
directora de Càritas, la Sra. Núria 
Gispert. 


El diumenge 19, a la Catedral, 
vam assistir a l'ordenació presbiteral 
de Mn. Josep Lluís Calvís, Mn. 
Pralash Chulxai Mn. Ramon Roca. 


El diumenge 26 vam tenir el 
recés mensual corresponent al mes 
de novembre. 


El 30 d'aquest mes vam assistir 
a la segona Escola de Pregària 
d'aquest nou curs. 

UNS DIES DE CONVIVÈNCIA I DESCANS 


Seminaristes i formadors amb el Sr. Cardenal als peus de l'Aneto 


Dels dies 24 al 28 de juliol, els 
seminaristes tinguérem una trobada 
de convivència a Benasc (Pirineu 
Aragonès) acompanyts pel nostre 
Cardenal-Arquebisbe, Dr. Ricard 
Maria Carles. Van ser uns dies 
d'aturada en la nostra vida quotidia- 
na, ja que, vam poder descansar de 
les tasques que tenim encomanades 
en les respectives parròquies, i alhora 
un temps d'una convivència més 
amistosa amb els mateixos companys 
de Seminari. 


La 


alfa LL i 
El Sr. Cardenal donant uns punts de reflexió als seminaristes 


Durant aquests dies, vam fer les 
oracions corresponents i l'Eucaristia 
diària presidida pel Sr. Cardenal a la 
parròquia de Benasc, acompanyats, 
com és de suposar, pel rector i 
formadors del Seminari, així com el 
rector de la pròpia parròquia. 


Però a part de resar, també vam 
tenir moltes estones de convivència, 
descans i diversió. 


Bàsicament vam fer dues 
grans" excursions: en la primera 


LA 


hall 


Ra El 


pujàrem a un llac anomenat "Toro" i 
en la segona, a un altre llac, anomenat 
Batisielles". També vam veure molts 
altres petits llacs en el transcurs 
d'aquestes excursions (els més 
valents ens vam atrevir a banyar-nos 
en el Batisielles), cal dir que el Sr. 
Cardenal ens acompanyà durant la 
primera excursió, com a bon munta- 
nyenc que és. 


En aquests dies 
de descans i 
convivència 

també vam tenir 

un temps per a 
la reflexió 


En aquests dies de descans i con- 
vivència també vam tenir un temps 
per a la reflexió: el senyor Cardenal 
ens dirigí dos petites xerrades (una a 
la muntanya i una altra al Santuari de 
Nostra Senyora de Guayente, patro- 
na de la Vall de Benasc). També ens 

La Comissió organitzadora 


ajudaren a la reflexió i la pregària els 
petits detalls com va ser: el cantoral 
que uns companys seminaristes havi- 
en fet, la construcció d'una gran creu 
amb fragments dibuixats que cadas- 
cÚ portava, així tot unint els frag- 
ments sortí la imatge de Crist, en la 
qual vam veure un signe de comunió 
entre tots nosaltres i el nostre Bisbe 
que és el pastor de la nostra església 
local. 


També vam tenir temps per a, Ja 
cultura. Visitàrem Sta. Maria i St. 
Climent de Taúll, a la vall de Boí. Vam 
poder contemplar la còpia del 
Pantocràtor" que hi ha en aquesta 
darrera església: allà pujàrem al 
campanar i vam poder gaudir de la 
esplèndida vista de la vall. 


Vam fer dues 
corans" 


excursions: llac 
de "Toro" i llac 
de "Batisielles" 


Les estones d'autocar van ser. 


molt divertides, ja que poguérem con- 
viure, cantar, riure i fins i tot, aques- 


tes estones serviren per anar fent les 


explicacions. dels llocs on després 
aniríem. Crec que això va estar força 
bé, ja que hi havia llocs que molts de 
nosaltres no coneixíem, d'aquesta 
manera tots vam poder descobrir co- 


Tot mt grup al Santuari de Nuestra Sefiora de Guayente 


Arribada a la cascada d 'Aigualluts 


ses noves a la vegada que ens acos- 
taven al lloc en concret, o simplement 
passàvem de llarg. En definitiva, van 
ser uns dies per gaudir de la natura 1 
de la convivència entre companyns en 
un clima d'amistat i d'alegria, i sense 
contaminaciól 


Fernando Blasco Vargas 
1r. de Filosofia 

EL RETAULE DE LA PARRÒQUIA DE BENASC 


El passat 25 de juliol durant 
la nostra estada a Benasc es duia 
a terme, a la parròquia d'aquella 
vall, un cicle de pregàries, tot 
contemplant el retaule de 
assumpció de Maria que 
presideix aquella església. 

Aquell dimarts era l'ocasió de 


la Gna. Marisol Soler, religiosa 
nascuda a la vall. 


de Benasc 


Molts de nosaltres vam coin- 
cidir en valorar molt 
possitivament allò que la Gna. 
Marisol va voler compartir amb 
nosaltres. Ara us lV'oferim a 
vosaltres i ho fem tot facilitant- 
vos una fotografia del retaule i un 
fragment de les paraules que ella 
ens va adreçar. 


AMB ULLS DE DONA 


Contemplació davant el retaule 
de Vassumpció de Maria 


Quan entrem a l'església de 
Benasc, els nostres ulls s'aixequen 
i es queden fixats en la gran imatge 
d'aquesta dona. Maria ho omple tot. 
Habita aquest espai de pedres 
nobles i centenàries amb el seu cor 
de dona. Els perfils rectes i grisos 
dels murs, l'ordre dels bancs, la 
simetria de les capelles laterals, 
esclaten de vida i color, es fan gràcia 
i dinamisme en el moviment ondulat 
del seu cos, i oració en V'arc dels 
seus braços aixecats, i esperança 
lluminosa en aquests ulls, punt 
central, d'aquest gran retaule, és a 
dir, el Fill de les seves entranyes. 


Observant una mica més 
l'espai, la seva distribució, veiem que 
hi ha tres zones o franges verticals, 
com un tríptic, en moviment 
ascendent: la franja central, més en 
relleu, va guanyant en llum a 
mesura que avancem cap amunt, 
per acollir Maria. Veiem també tres 
Zones o espais horitzontals que va 
guanyant progressivament en 
moviment i llum. 


Des del cansament i la 
penombra de la vall, emergeixen els 
cims, en una preciosa harmonia, ho 
sabeml, amb l'impuls de les torres 
romàniques i els pins negres, 
ascendint tot com una antiga i 
infinita súplica. A la zona central hi 
ha una tènue lluminositat, una 
transició com d'aigúes impetuoses, 
o núvols entrelligats en els cims 
verges, o com una gran eclosió o 
il'luminació que anuncia una nova 
etapa, una nova vida. 


La part superior és dinàmica, 
ascendent i circular a un temps, 
lluminosa, amb una llum que no 
enlluerna sinó que transfigura. I 

Maria, femenina, ondulada, la prime- 
ra i més profunda creient, entra en 
aquest cercle de llum. I en el centre 
d'aquest cercle de llum, trobem els 
seus ulls, com a punt lluminós sim- 
bòlic on es troben la fe i l'amor. Í 
ascendent, còsmicament sostinguda 
i com atraient a la vegada a aques- 
tes quatre figures que la miren i 
l'acompanyen i l'envolten formant 
un cercle exterior més ampli. 


Aquest cercle o part superior del 
retaule és una de les metàfores més 
belles del que pot ser la plenitud de 
Déu, la seva Glòria, que ens 
assumeix —aquesta és l'Assumpció- 
i que es dilata i ens eixampla en una 
dansa d'amor, en un cercle de llum, 
en una abraçada, il'limitada en el 
temps i l'espai, a tot i a tots. 
iAssumpció, exaltació 4 Metàfora 
del Fill assumint la seva mare 
estimada24Metàfora del nostre 
desig d'allò millor projectat en 
Maria2 Probablement. 


Anem a aturar-nos una mica més 
cnel que crec queres clEceontiec no 
geomètric sinó espiritual d'aquest 
retaule. 


Maria, 
femenina, 
ondulada, la 
primera i més 


profunda 
creient, entra 

en aquest 
cercle de llum 


dd 
I 


f 
Maria, centre del retaule 


Entre el Magníficat 
i V'Assumpció 

Crec que la clau profunda 
d'aquest moviment ascendent, el seu 
germen, és precisament tot el 
contrari. El cim no s'entén sense la 
vall ni la llum sense la penombra. Les 
religions tendeixen a exaltar, quan el 
moviment de Déu, la seva tendència 
natural", és baixar, davallar, estar 


amb nosaltres. 
ds 


Aquest és el moviment de Déu 
que es va fer un més, i aquest fou el 
moviment de Maria, aquesta dona 
sense paraules davant Josep i les 
murmuracions de les veines: plena de 
goig i insegura a Betlem i fugint a 
Egipte com tants desplaçats del nostre 
món, en el silenci i la rutina del seu 
treball a Natzaret, en l'immens dolor 
al peu de la creu. Una de les moltes 
dones del nostre món. 


Aleshores, què la fa diferent2 


Allò que la diferencia és que es 
va deixar mirar per Déu. 


P, 

Que Déu va mirar la seva po- 
bresa. I que això transfigurà la seva 
mirada 1 la seva vida. 


El Magníficat és el càntic vi- 
brant d'una dona que se sent mira- 
da en la seva pobresa. Mirada, es- 
timada, salvada per Déu que 
l'escull per fer-se, mitjançant ella, 
germen de vida en Jesús i així, 
germen de vida per al món. 


No podem separar l'Assump- 
, ció del Magníficat. Déu exalça a qui 


4 primer l'exalçà. L'Assumpció 


significa que Déu exalça els humils 
de la història, aquells que no troben 
consol a la terra, aquells que callen 
per amor, aquells que parlen per 
justícia, aquells que es posen als 
peus dels més fràgils i cansats, 
aquells que acompanyen, caminen i 
fan crèixer, aquells que confien, 
resisteixen, esperen... 


No podem 
separar 
PAssumpció 

del Magnificat. 
Déu exalça a 

qui primer 

Pexalçà 


I quan tots aquests benaurats se 
senten mirats, el seu cor s'eixampla 1 
agraeixen 1 esalçen, per això: "La 
meva ànima magnifica el Senyor, el 
meu esperit celebra Déu que em 
salva, perquè ha mirat la petitesa de 
la seva serventa." 


Gna. Marisol Soler 


(Text traduit per Carles Mutiiz) 

JORNADA MUNDIAL A ROMA 


ELS JOVES SENVAEIXEN" ROMA 


Una bona representació del Se- 
minari va ser present a la Jornada 
Mundial de la Joventut, o Jubileu dels 
Joves, que tingué lloc a Roma, entorn 
del Sant Pare, Joan Pau II, el passat 
mes d'agost. A continuació pretenc 
transmetre algunes de les moltíssimes 
sensacions que vam tenir allí. 


Per exemple, el primer indici que 
tot anava a encarrilar-se de la millor 
manera possible ja el vam tenir el 15 
d'agost, quan se celebrà la doble 
cerimònia d'acollida per part del Sant 
Pare als joves pelegrins. Els 
organitzadors havien previst desdoblar 
l'acollida en dues places per donar ca- 
buda als centenars de milers de joves 
esperats: els italians anirien a Sant 
Joan del Laterà i la resta a Sant Pere 
del Vaticà. 


Hi havia curiositat per comprovar 
l'estat físic i emocional del Papa da- 
vant un dels esdeveniments més 
esperats i desitjats per ell en aquest 
Any Sant. Ningú no quedà defraudat: 
va reaparèixer el Rarol VVojtyla dels 
bons temps: relaxat, satisfet, atent als 
interlocutors, pendent de tot el que 
succeia al seu voltant. Així, quan veié 
una gran pancarta que deia "Il Papa, 
un giovanni comme noil" (El Papa, 
un jove com nosaltresl) i escoltà els 
crits de "Viva il Papal", replicà: "Sí, 
viu, el Papa viu des de fa vuitanta 
anys i els joves el volen sempre jove, 
què es pot fer2". Allí al Laterà es 
produí un simpàtic diàleg verbal entre 
els joves, sobretot romans, que el 
volien obligar a quedar-se en el seu 


né Va 


d t be 


La plaça de Sant Pere del Vaticà plena de joves 


"territori" i el Papa insistia en arribar 
a Sant Pere on l'esperàvem des de 


primeres hores de la tarda. De fet, 


els qui èrem a Sant Pere seguíem tots 
els fets per pantalles gegants i quan 
va arribar a la plaça, en el seu habitual 
jeep blanc, la seva entrada fou 
apoteòsica. Al Vaticà, Joan Pau HH 
plantejà als joves, des del primer 
moment, la pregunta clau: "Què heu 
vingut a cercar2" o millor dit fA 
qui heu vingut a buscar) La 
resposta no podia ser més que 
una: Heu vingut a buscar a 
Jesucristil El vostre no és un 
viatge qualsevol: si us heu posat 
en camí no ha estat per raons de 


. diversió o de cultura..." 


Que així ho entenguérem la 
majoria, restà patent a partir del dia 


i P PEI el u ) 


El Cardenal Ricard Maria Carles celebra l'eucaristia als joves pelegrins espanyols 


seguent i durant els tres dies de cate- 
quesi pel matí, mentre que per les 
tardes tingué lloc tot un ventall de 
trobades, pregàries, festivals, 
xerrades, concerts i conferències 
repartides per tota la ciutat eterna, i 
que cadascú triava lliurement segons 
la seva preferència . Tot amb 
l'objectiu de preparar la Vigília 
d'Oració amb el Papa i l'Eucaristia 
de la clausura, els dies 19 i 20 a Tor 
Vergata (als afores de Roma). 


laixí fou: a partir del dissabte 19 
ens posàrem en camí vers l'esplanada 
de més de 300 hectàrees que 
l'ajuntament de Roma havia posat a 
disposició del Comitè del Gran Jubileu 
per aquesta ocasió singular. Per cert, 
la temperatura d'aquell dia arribà als 
37 graus amb un percentatge en 
humitat proper al 8070. Amb poques 
paraules: dutxa gratis garantida i 
permanent. En aquelles duríssimes 
condicions haguérem de caminar uns 
7 quilòmetres a peu, carregats amb 
les nostres respectives motxilles i sacs 
de dormir. Sort que els organitzadors 
havien previst una massiva distribu- 
ció gratuita d'aigua mineral i més de 
300 fonts amb dispositiu de rec que 
alleugessin els rigors d'un sol terrible 
contra el qual no hi havia manera de 
protegir-se. Malgrat tot, l'ambient dels 

joves era en general d'entusiasme i 
la inesperadíssima xifra que superava 
els dos milions de Joves congregats a 
Tor Vergata ens convertia, sense 
adonar-nos-en, en la major trobada de 
la història europea mai vista. Joan Pau 
H arribà en helicòpter vers les 7 de la 
tarda i, ja des de les altures, contemplà 
l'espectacle impressionant d'una 
massa jove i sana que l'esperava amb 
ànsia i enfervorida, tot i que hores 
abans havia caminat hores i hores sota 
el sol. El primer que va fer Joan Pau 
H a l'aterrar fou donar voltes i més 
voltes amb el seu vehicle blanc entre 
els joves embogits per la presència 
del successor de Pere. Í captant 
immediatament el clima es va 
despatxar a gust amb un dels discur- 
sos típicament seus, densos de fons i 
forma que va anar llegint lentament 
esperant les reaccions del públic. Un 
discurs sense concessions (cadascú 
pot analitzar —va dir- les seves pròpies 
dificultats per creure i fins i tot sentir 
la temptació de la incredulitat") que 
situà als joves fins i tot davant la 
possibilitat d'un "martiri" però entès 
no tant de sang, sinó de fidelitat a 
Crist. Ja ben entrada la nit, després 
de petits testimonis de joves catòlics i 
d'actuacions musicals diverses, entre 
altres coses digué: "En vosaltres veig 
els centinel-les del matí en aquesta 
albada del tercer mil:leni. Avui sou 
reunits aquí per afirmar que en el nou 


pefensareu la 
pau fins i tot, 
a costa de la 


vostra vida si 
fos necessari" 


segle no uls prestareu a ser instru- 
ments de violència i destrucció, de- 
fensareu la pau fins i tot, a costa 
de la vostra vida si fos necessari". Í 
més endavant acabà dient: "Això no 
ha estat un monòleg, ha estat un diàleg 
gràcies a vosaltres" ens digué agrait 
mentre milions de joves cantàvem 


Emmanuel", l'himne d'aquestes Jor- 
nades. Un himne acompanyat de 
moviments rítmics de mans i cos que 
el Papa no dubtà en interpretar 
personalment deixant aparèixer en el 
rostre el seu somriure més paternal. 
Li costava marxar. De sobte, un xicot, 
sortit no se sap d'on, esquiva el servei 
de seguretat, es llença als seus braço 
si inicia amb ell un diàleg que les 
càmeres de televisió i les pantalles 


gegants enregistraren sense que po- 
guéssim escoltar què es deien. Tots 
vam veure aquest moment intens que 
reflecteix millor que mil paraules els 
vincles misteriosos que uneixen un 
ancià de 80 anys amb els nois i noies 
a la flor de la vida. Alhora, exploten 
en el cel deu, vint, cent coets de foc 
d'artifici que inunden la nit amb el seu 
color i resplendor. Tots els ulls es giren 
envers el firmament, també els de 


NVojtyla. Ha arribat el comiat. Els 


braços es dirigeixen cap a ell com 
volent abraçar-lo i desitjar-li una feliç 
nit. Serà un comiat molt breu, perquè 
l'endemà tornarà a ser entre nosaltres. 
I mentre l'helicòpter s'emporta el 
Papa, els més de dos milions de joves 
intentàvem reparar les nostres forces 
per al dia segúent. 


De nou, el sol surt amb força des 
de les primeres hores del diumenge 
20 d'agost, però a ningú no sembla 
importar-li. El Papa renova a la seva 
homilia les opcions decisives de tot 
creient: "Celebrar l'Eucaristia —ens 
deia, entre altres coses- menjant la 


Els joves anant cap a Sant Pere de 


seva Carn i bevent la seva Sang 
significa acceptar la lògica de la creu 
i del servei. És a dir, significa oferir la 
pròpia disponibilitat per sacrificar-se 
pels altres com va fer Ell. D'aquest 
testimoni en té necessitat urgent la 
nostra societat, d'ell en necessiten 
més que mai els joves, temptats sovint 
pels miratges d'una vida fàcil i 
còmoda, per la droga i pel diner, que 
duen després a una espiral de la 


ETT IT a 
cenijjaeSi LI) EE 

4 TE TL TT 
des vam TE "I 


Bb 


l Vatica 


desesperació, del sens-sentit, de la 
violència. És urgent canviar de rumb 
—Continuava el Papa- i dirigir-se a 
Crist que és també el camí de la 
justícia, de la solidaritat, del 
compromís per una societat i un futur 
dignes de l'home". 


A mode de comiat Joan Pau II 
diu als "seus" joves: "Al tornar a les 
vostres llars no us disperseu. Des de 
Roma, la ciutat de Pere i Pau, el Papa 
us acompanya amb el seu afecte i 
si sou allò que heu de ser, calareu 
foc a tot el mónt" La missa acaba 
vers el migdia. Abans de pujar per 
darrer cop a l'helicòpter, ens cita per 
a la propera Jornada Mundial de la 
Joventut a celebrar el 2002 a Toronto 
(Canadà). Només Déu sap si Joan 
Pau I podrà ser-hi present per trobar- 
se de nou amb nosaltres. Per això es 
percebé aquell dia un cert aire 
nostàlgic en aquest comiat. 


Joan Sabé 
5è. de Teologia 

Aquest ha estat per a mi un estiu 
amb moltes activitats: de totes elles 
us voldria parlar del VI curset de 
pastoral de la salut per a 
seminaristes que va tenir lloc durant 
cinc dies del mes de juliol a la localitat 
de Los Molinos a la província de 
Madrid, en la casa d'espiritualitat dels 
Germans de Sant Joan de Déu. 


En total hi vam participar 30 
persones: 27 seminaristes i 3 
sacerdots de diferents diòcesis 
espanyoles. El pes fort del curset va 
descansar en els temes que donaven 
un sacerdot o un religiós, en els dos 
casos sempre es tractava d'una 
persona amb molta experiència en el 

món de la pastoral de la salut, que in- 
tentava complementar la teoria que 
exposava amb les seves vivències. El 
ventall de temes va ser molt ampli: 
des de temes generals sobre el què 
és la pastoral de la salut i les seves 
línies mestres d'actuació, fins a temes 
més concrets com els fonaments 
antropològics en pastoral de la salut, 
la pastoral de la salut en la parròquia 
i en l'hospital, l'ajuda al malalt, la 
família dels malalts, els sagraments, 
el malalt mental, la bioètica i la 
pastoral de la salut, o el tema del 
sofriment. Perquè la cosa no quedés 
massa teòrica, un dia vam anar a 
Madrid a visitar l'hospital de Sant 
Rafael dels Germans de Sant Joan de 
Déu, encara que, de fet, no vam poder 
tenir contacte directe amb cap malalt. 
Per últim i perquè poguéssim 


CURSETS D'ESTIU 
APROFITANT L'ESTIU 


exercitar-nos, almenys sobre el paper, 
del que havíem après, el darrer dia, 
per grups, vam fer projectes de 
pastoral de la salut en una zona amb 
una realitat parroquial, social i sanitària 
inventada per nosaltres mateixos. 


Lògicament no tot va ser el 
curset, també teníem els nostres 
temps per al rés comunitari de la 
Litúrgia de les Hores i l'Eucaristia. 
Va ser adivertits veure les petites di- 


ferències existents entre els diferents " 


seminaris en el rés de la Litúrgia de 
les Hores, per exemple, en uns 
l'antífona que precedeix el salm la 
recita una sola persona, mentre que 
en altres el comença una persona 


3 es i É 


El grup de participants en el curset 


però després s'hi afegeix la resta. 
Aquestes petiteses feien que els 
primers dies hi hagués una mica de 
desgavell fins que ens adaptàrem a 
fer-ho tots igual. També hi havia 


—temps per al descans que es podia 


aprofitar per parlar, sobretot per 
intercanviar experiències sobre la 
vida en el seminari, per comentar el 
desenvolupament del curset, per a 
practicar esport (hi havia piscina i 
pista de tennis), etc. L'últim dia va 
haver-hi una petita festa de comiat 
(Çel tibilorio"), i com és habitual en 
aquests casos, els més graciosos 
foren els qui portaren el pes de les 
actuacions. 


Lluís Ramis Juan 
3r, de Teologia 


ESCOLA 
D'ESTIU PER A 
CATEQUISTES 


Del 17 al 21 de juliol es va cele- 
brar en el Seminari Conciliar de 
Barcelona la XX escola d'estiu per 
a catequistes. 


Enguany, el curs començà amb 
l'acte inaugural a càrrec de Mons. 
Xavier Salinas, Bisbe de Tortosa i 
encarregat de categuesiea la 
Tarraconense, que presentà el 
Projecte Global de Catequesi ela- 
borat pel Secretariat Interdiocesà de 
Catequesi de Catalunya i les Illes 
Balears. Document que, conjun- 
tament amb altres, ha servit per 
l'elaboració del Projecte Diocesà de 
Catequesi de l'Arquebisbat de 
Barcelona (juny del 2000). 


Els tres seminaristes que vam 
assistir als cursos del matí ens 
repartírem entre el curset d'Intro- 
ducció a la metodologia catequè- 
tica que impartia el professor Josep 
Sorando, osb i el curset sobre la 
catequesi d'adults: Presentació i 
reflexió sobre l'itinerari d'ini- 
ciació cristiana d'adults batejats 
que impartí Mn. Lluc Riera. 


En el curset de metodologia, el 
pare Sorando explicava, de manera 
pràctica i dinàmica, totes aquelles tèc- 
niques d'animació que en la seva 
llarga experiència ha anat desen- 
volupant. Va posar un especial èmfasi 
en el fet que tot el que ell ensenyava 
no era més que un mitjà per presentar 
el missatge evangèlic, i que no s'havia 
de caure en la temptació d'anar 
aplicant totes aquelles tècniques a "tort 
i a dret" sense un contingut realment 
evangelitzador. 


D'altre banda, Mn. Lluc Riera va 
fer una proposta de com les 
parròquies podrien dur a terme un 
procés d'evangelització o re- 
evangelització. 


CURSETS D'ESTIU 


En les primeres sessions va fer 
una anàlisi de la realitat que avui viu 
la nostra societat: "la situació de tants 
batejats que han perdut el sentit viu 
de la fe, o fins i tot ja no es reconeixen 
com a membres de l'Església i que 
viuen com si Déu no existís" (cf. CA 
87). En aquest context -deia- "cal 
insistir en la necessitat del primer 
anunci de la fe". 


Analitzada la realitat amb la que 
ens trobem, en les segients sessions 
va desenvolupar un esquema d'ac- 
tuació pastoral per un procés cate- 
quètic d'adults. Va dividir les etapes 
en tres: l'anunci missioner i la nova 
evangelització (precatequesi), la ca- 
tequesi i la celebració dels sagraments 
i etapa mistagògica (compromís amb 
la comunitat i amb el món). 


Cal insistir en 


primer anunci 
de la fe" 


Subratllem la insistència que va 
fer sobre els agents evangelitzadors: 
per dur a terme aquesta nova 
evangelització és indispensable el tes- 
timoni personal cristià en la vida quo- 
tidiana: "La comunicació —deia- ha de 
ser oberta, desinteressada. No cal ser 
professionals, s'ha de recuperar la 
gratuitat: viure l'experiència de Déu i 
comunicar-la". 

Fou un curs molt ric i ben 
aprofitat, i ben segur, serà una ajuda 
en la nostra tasca com a catequistes 
a les parròquies on col-laborem els 
caps de semana. 


4 


Oriol Pallàs 
5è. de Teologia 

CURS DE PERIODISME 


Aquet mes de juliol he pogut as- 
sistir a Granada al XIH Curs Bàsic 
de Periodisme, impartit per la 
Comissió Episcopal de Mitjans de 
Comunicació Social (CEMCS) de la 
Conferència Episcopal Espanyola i 
l'Arquebisbat de Granada, en 
col-laboració amb la Universitat 
Pontifícia de Salamanca i el diari 
granadí Ideal. En ell van participar 
seminaristes i religiosos en període de 
formació provinents de diversos punts 
d'Espanya. L'objectiu era iniciar-nos 
en el coneixement dels mitjans de 
comunicació i en la seva importància 
social i pastoral. 


DIVERSOS TEMES 


En un clima de sana convivència, 


i sense desatendre la celebració de ,/ 


l'Eucaristia i la Litúrgia de les Hores, 
els alumnes van estar instruits per 
Enrique Seijas, redactor del diari 
Ideal. També estava present el 
director del CEMCS, D. José MP" Gil 
Tamayo. 


Els temes tractats eren diversos 
i giraven entorn de la premsa, la ràdio, 
la televisió, la informació religiosa, 
l'ètica i la veritat. Mons. Antonio 
Montero, bisbe responsable dels 
mitjans de comunicació de la C.E.E., 
va recordar en l'apertura que, tal i 
com diu Evangelium Nuntiandi, 
l'Església se sentiria culpable si no 
usés els mitjans de comunicació social 
per evangelitzar", tot afegint-hi que 


.'fdesinteressar-se és pecat". 


El primer tema que es va 
desenvolupar va ser el de la premsa 
escrita, fent un recorregut per la seva 
història, els gèneres periodístics 1 
l'estructura d'un article. 


COMUNICACIÓ CRISTIANA 


Un dels temes que més atenció 
va despertar va ser el de la 
comunicació religiosa, en la roda de 
premsa que va oferir Jesús de las 
Heras, director de l'Oficina 
d'Informació de la C.E.E. El projecte 
d'una televisió familiar blanca 
liderat per la COPE, l'absència d'un 
projecte cristià per al cinema 1 les 


campanyes publicitàries ofensives a 
la religió van estar en el punt de mira 
dels assistents. Tanmateix es va 
criticar l'actitud hostil dels mitjans 
estatals envers la programació 
religiosa. 


En un moment de pràctiques 


ÈTICA I VERITAT 


En el pla ètic es va parlar dels 
codis deontològics, molt sovint 
incomplets i que es poden reduir a pur 
normativisme. Isidro Catela, professor 
de la Universitat Pontifícia de 
Salamanca, va convidar els cristians 
a ser alternatius al que ofereix 1 
demana la societat. Relacionat amb 
aquest tema, Mons. Antonio 
Cafiizares, arquebisbe de Granada, va 
oferir una lliçó amb el títol Mitjans 
de comunicació i veritat. El prelat 
va afirmar que parlar de comunicació 
és parlar de veritat i va negar que 
estat d'opinió sigui el mateix que estat 
de veritat. Per la qual cosa, o existeix 
una veritat universal o no hi ha 
possibilitat de comunicació. 


A més dels temes teòrics, el curs 
va incloure pràctiques de redacció, en 
les quals vam confeccionar un periòdic 
amb els diversos gèneres: notícia, 
crònica, reportatge, entrevista, opinió, 
etc. Una altra activitat pràctica va ser 
la visita a la redacció i rotativa del 
diari /deal, on els assistents van 
conèixer de prop el lloc de treball del 
periodistes. I, com a fet cultural, no 
va faltar una visita guiada a 
l'Alhambra i el Generalife. 


Dàmaso Ruiz 
3r. de Teologia 

Oratori 


Interior d'una habitació 


UNA NOVA RÉSIDÈNCIA PEL 
NOSTRE SEMINARI 


Un dels passadissos de la residència 


ME a NN ME. - 


Il, Vitrall del oratori 


SANT JOSEP DE LA MUNTANYA 


SANT JOSEP DE LA MUNTANYA 


he i 


Entrada de la residència 


Dins el gran edifici del nostre 
Seminari Conciliar de Barcelona, 
s'ha inaugurat aquest curs, una 
nova residència pels Seminaristes. 


A les dues ja existents del 
Sagràt Cor i de Sant Josep Oriol, 
s'hi afegeix des d'ara la residència 
de SANT JOSEP DE LA 
MUNTANYA. El seu indret 


ora a Segon 


Vitrall del oratori 


correspon al lloc on molts anys enre- 


. ra hi havia ja una residència amb més 


de 60 habitacions que portava aquest 
nom. Ara, s'ha pogut renovar de 
manera que pràcticament és tota 
nova. De cada tres habitacions 
antigues se n'ha fet una de nova. A 
més s'ha renovat una part del 
Seminari que mai s'havia acabat del 
tot, com és la part que hi ha sobre la 
Sala d'Actes, i els seus voltants 
(aquella zona que els de la meva 
generació en dèiem: "sobre el sac" i 
"sota el Canigó"). 


Les habitacions antigues eren 
"molt petites, hi feia força fred a 
Vhivern (les estufes -qui en tenia- eren 
de resistència amb pantalla), i hi 
suaves de valent a l'estiu. 


Ara s'hi han construit 22 
habitacions amb els serveis 
corresponents, sales per reunions, un 
Oratori envoltat per un bonic claustre, 
una cuina-menjador pels esmorzars, i 
moltes altres dependències ben 
espaioses. Tota aquesta part del Semi- 
nari, era la més malmesa de l'edifici, 
i ara s'ha pogut recuperar. 


Parlo d'aquest fet amb sa- 
tisfacció, perquè és bo pel Seminari, 


Mjo'sce 


d'Un 
del MON 
V Ad. 
(us 


oratori 


Vitrall del 


— pels Seminaristes que hi viuran i per 


la bona conservació de l'edifici: però 
a més hi puc remarcar un fet personal 
ben entranyable, ja que va ser 
precisament aquí, ja fa molts anys, on 
vaig viure els dos primers cursos de 
Filosofia com a seminarista. Ara hi 
he tornat com a formador d'aquesta 
tant nova residència. 


Mn. Josep Serra i Colomer 
Formador del Seminari 


Lavabo d'una habitació 

INCORPORACIONS 


poe 


SIGUEU 


Em dic Alejandro Galàn i fa 25 anys vaig néixer a 
Barcelona. Des de que vaig sentir parlar de Jesús vaig 
voler seguir-lo. Déu ha posat en el meu camí persones 
que han guiat els meus passos vers els sacerdoci. 4 
Després d'uns anys al Seminari Menor i tres anys 
estudiant a la Universitat de Navarra ara sóc aquí per 
dir: Senyor, què vols que faci2 


Em dic Carles Cahuana i Bartra, tinc 24 anys 
i vinc de la parròquia de Sant Quirze del Vallès. 
Sóc el gran de quatre germans. He estudiat 
Ciències Polítiques i ara sóc al Seminari amb il-lusió 
per discernir i aprofundir la crida del Senyor a 
seguir-lo en el ministeri sacerdotal. 


Sóc en Bruno Bérchez Cagigal. Tinc 22 anys i he es- 
tudiat per a dissenyador gràfic. El procés fins arribar al 
Seminari ha estat molt breu 1 intens, a vegades penso que 
massa. Però el Senyor ja sabrà. El meu procés vocacional 
es va iniciar a través del voluntariat en el Cottolengo del P. 
Alegre que ha estat i és per a mi una segona família. I ara, 
Déu m'ha portat fins aquí. Així que aquí estic pel que Ell 
vulgui i em demani. 


Em dic Andreu Rodríguez i vinc de la parròquia del 
Sagrat Cor de Sabadell. Anteriorment vaig col-laborar a la 
Parròquia de Sant Pere Màrtir, d'Escaldes (Andorra). M'he 
retrobat amb la fe, desprès de molts anys d'allunyament, 
mitjançant la lectura meditada de les Sagrades Escriptures, 
en especial l'Evangeli segons sant Joan: "Sóc jo qui us he 
escollit a vosaltres i us he confiat la missió d'anar per tot 
arreu i donar fruit" (Jn 15, 16). 


AL SEMINARI 


Jesús. 


L 


dd 


BENVINGUTS 


Holal Em dic Joan Làzaro i Padrós. Sóc de Sta. 
Eulàlia de Ronçana. Tinc 35 anys. Actualment col:laboro 
en la parròquia del mateix poble. Vinc del món de l'ad- 
vocacia. Aquest any he entrat al Seminari. Dono gràcies 
a Déu, perquè coneixent la meva condició de pobre 
pecador, es fia de mi, i m'anima a oferir-li tota la meva 
vida. Tant de bo, que amb el seu ajut i la força de 
l'Esperit Sant, sigui fidel al seu missatge, fet vida en 


Sóc en Ramon Batlle i Tomàs. Tinc 34 anys. De 
la parròquia de Sant Joan Maria Vianney de 
Barcelona. Advocat. Durant diverses èpoques a la 
meva vida havia tingut el desig de ser sacerdot, però 
no m'havia decidit a fer aquest pas endavant. Després 
de meditar-ho bé, he decidit iniciar aquest camí de 
discerniment que suposa l'entrada al Seminari. 


Sóc en Jordi Tres i Bosch, tinc 19 anys i vinc 
de la parròquia de Sant Vicenç Màrtir, de Sant 
Vicenç dels Horts. Amb el desig de reflexionar i 
fer créixer la meva vocació, fa tres anys vaig entrar 
al Seminari Menor i des d'aquest setembre 
continuo la meva formació al Seminari Major de 
Barcelona. 


Hola, què tal2 Em dic Josep Maria Cot del Valle, tinc 18 
anys i vinc de la parròquia del Sant Esperit de Terrassa, d'un 


grup de joves, fundat aviat farà 10 anys, de la mà de mossèn 
Francesc Cima i Garrigó, en joia i pau descansi. Vinc d'una família 
cristiana, sóc el setè de vuit germans. El meu pare és informàtic 
i la meva mare mestressa de casa (i molt bona cuineral). Què 
més, què més... M'agrada molt tocar la guitarra i tinc alguna 
cançoneta feta i moltes d'altres en projecte... 

INAUGURACIÓ DEL CURS 


EL NOU CURS COMENÇA AMB 
UNA NOVA RESIDÈNCIA 


Conciliar de Barcelona. Com 
sempre, el centre d'aquest dia fou 
l'Eucaristia que presidí el nostre 
Cardenal-Arquebisbe, Mons. Ricard 
Maria Carles. 


A aquesta Eucaristia s'hi van 
afegir els amics de l'Associació de 
Sant Josep de la Muntanya. Com 
també podeu llegir en aquesta 
publicació, enguany hem inaugurat. 
una nova comunitat pel nostre 
Seminari, que pren el nom de Sant 
Josep de la Muntanya. 


Abans de finalitzar l'Eucaristia 
Mn. Manuel Fernàndez-Velilla, 
encarregat pastoral del Santurari, 
ens va adreçar unes paraules. Tot 
seguit, membres d'aquest 
Associació van fer entrega de la 
I imatge de Sant Josep al Seminari, 
El Sr. Cardenal tot visitant la nova residència el nostre Arquebisbe la va acollir i 

dirigí unes paraules d'agraiment als 
membres de l'Associació del Santuari 
de Sant Josep de la Muntanya, perquè 


El dilluns 2 d'octubré ha estat el aquesta imatge explicita l'estima que 
dia escollit enguany per celebrar l'inici tenen cap al Seminari Conciliar de 
del curs 2000-2001 del Seminari Barcelona. 


Imatge de St. Josep 


Aquesta imatge que presidirà 
l'oratori de la nova comunitat del 
Seminari, fou beneida pel Sr. Cardenal 
al final de l'eucaristia. 


Esperem que el proper 17 de 
març (Jornada de Portes Obertes), 
tots els amics del Seminari pugueu 
contemplar aquesta imatge ja 
instal-lada en el seu oratori, així com 
la nova residència totalment acaba- 


da. 


Carles Mufiiz 
4t. de Teologia 


El Sr. Cardenal beneeix la imatge de St. Josep 

fs RS Li i h EC : ya 
Enric Subirà i Blasi — Es as 
EL El passat mes d'octubre, Mn. Enric Subirà i Blasi au- 
tor del llibre El Seminari de Barcelona (1593-1917), féu 
donació al nostre Seminari en la persona de Mn. Francesc 
Prieto, de 450 exemplars d'aquest llibre. 


Agraim sincerament aquesta donació que servirà a tots 
-formadors i seminaristes- per conèixer més la història viva 
i rica de la nostra Institució. 


A continuació us reproduim la carta de donació dels 
exemplars adreçada per Mn. Enric Subirà al nostre rector, 
Mn. Francesc Prieto. 


Rv. Mn. Francesc Prieto, 

Rector del Seminari Conciliar de Barcelona 
Diputació, 231 

Barcelona di 


Barcelona, 23 d'octubre del 2000 


Benvolgut amic, 


Tal com hem quedat en la recent visita feta al teu despatx, 1 de la 
qual guardo el record de la teva cordialitat, t'informo de la tramesa al Seminari de 450 
exemplars del llibre: El Seminari de Barcelona ( 1593 - 1917 ), editat per 
Publicacions de l'Abadia de Montserrat, en ocasió dels quatrecents anys del decret de 
fundació d'aquesta institució diocesana. 


Com autor de l'obra, em plau fer aquesta donació al Seminari de 
Barcelona en la teva persena, com a Rector. Pren la publicació d'aquest estudi 
monogràfic com una col.laboració al coneixement del passat, —però —sobre tot, cal 
interpretar-lo en clau de futur, en el sentit de fer una relectura de les institucions 
d'Església a la llum de les sinèrgies actuals al servei del Regne. 


No voldria acomiadar-me sense manifestar-te el meu recolzament a 
la tasca pluridisciplinar, plena de ilusió i d'esperança, que dus a terme al servei de 
l'Església de Barcelona. 


d 


Ben afectuosament, 


nric Subirà i Blasi 


24 JORNADES DE FORMACIÓ 


DEL CAP, PASSI AL COR I. 
DESPRÉS, A LES CAMES 


Mn. Francesc Prieto durant la presentació 


El passat 21 de setembre, Mn. 
Ramon Prat i Pons, prevere de la 
diòcesi de Lleida, ens va oferir una 
jornada de formació en aquest inici 


de curs, durant els primers dies 


d'estada i convivència al Seminari, 
després de l'estiu en la qual va parlar 
de l'Església diocesana i del prevere 
secular. 


Mn. Ramon Prat i Pons va ser 
rector del Seminari de Lleida durant 
força anys. Actualment, dóna 
exercicis a diversos llocs de 
Catalunya i és l'encarregat del curs 
de Pastoral pels qui ja han acabat els 
estudis teològics i es troben en l'Eta- 
pa Pastoral. Vam contar amb la seva 
presència per a la nostra formació 
respecte d'un tema eclesial. 


Va ser una jornada molt profitosa 
per a tots nosaltres perquè tocava 
dues realitats que són essencials. La 
seva exposició va estar precedida per 
una breu al'locució del nostre rector. 
El conferenciant va dividir la seva 
xerrada en dues parts. 


En à la primera part, ens va 
presentar / Església com a memorial 
i esdeveniment pasqual, perquè és 
el record viu i actiu de la Pasqua. Ens 
la va presentar com a compromís 
actual, que brolla de la memòria 
col-lectiva de Jesucrist, de l'espera del 
Regne i de la convivència amb el 


món. També va designar l'Es- 
glésia com a esperança de 
futur, tot construint el Regne 
i predicant la Bona Notícia. 


Va concloure aquesta 
primera part dient-nos què és 
l'acció pastoral: "testimoni de 
la Creació, de la Redempció, 
de la Santificació". 


Després d'un breu des 
cans va encetar la segona 
part. En ella ens va parlar 
sobre el tema de Ja identitat 
i missió dels preveres 
diocesans. Ens va mostrar 
que el prevere és un home 
entre els homes, un germà entre els 
germans, un ministre ordenat al ser- 
vei de l'Església: cooperador amb el 
Bisbe, successor dels Apòstols, i que 
forma un presbiteri unit en la frater- 
nitat sacerdotal, caracteritzat per la 
seva obertura a la comunió. 


Ens va fer veure que haver estat 
cridat al sacerdoci és un goig per a 
nosaltres i per a l'Església. També ens 
va animar a continuar: Val la pena 
ser sacerdot" —ens va dir amb 
efusivitat-. Ens va recordar que 
malgrat la "pobresa de vocacions", és 
també un temps de creixement per a 
l'Església. A més, que calia preparar- 
se per al diàleg en aquesta societat 
nostra multicultural i plurireligiosa. 


Una de les frases que va dir, 1 
que dóna títol a aquest article, fou: 
"Que del cap, passi al cor i, 
després, a les cames" 
referint-se a la relació amb Déu i amb 
els germans. Va ser una dita molt ben 
escollida, senzilla i que a tothom, de 
ben segur, ens farà molt de bé. 


Per la dedicació i la seva atenció 
que va tenir envers nosaltres i per la 
seva xerrada en aquesta jornada de 
formació li donem moltes gràcies a 
Mn. Ramon Prat i Pons. 


Marcos Aceituno 
1r de Filosofia 


"'. Ho deia tot l 


PER QUINA 
PLANA VAS 
DEL MISSAL2 


El proppassat divendres 20 d'oc- 
tubre del 2000 vam participar a la 
jornada de formació impartida per 
Mons. Pere Tena, bisbe auxiliar de 
Barcelona i president de la Comissió 
de Litúrgia de la Conferència 
Episcopal Espanyola. El tema 
d'aquesta jornada va ser doble: una 
explicació de la importància de la 
litúrgia en la formació dels 
seminaristes i una presentació de la 
nova edició del Missal Romà. 


Mons. Pere Tena va definir la 
litúrgia de l'Església com a 
"proclamació del misteri de la fe". La 
celebració litúrgica és trobament amb 
Jesús ressuscitat, com ens recorda 
aquell fragment de l'Evangeli que diu 
On hi hagi dos o més reunits en el 
meu nom, allà hi sóc jo". 


Mons. Tena durant la seva dissertació 


Aquest trobament amb el Senyor 
s'esdevé en i per l'Església -ens 
explicava el bisbe-, sobretot a través 
dels seus ministres 1 gràcies a la 
Tradició viva de l'Església. 


La pregària litúrgica ens dóna 
objectivitat, ja que fa que la nostra 
ment i el nostre cor concordi amb la 
nostra veu, amb allò que celebrem. 


Això uneix l'Església i la fa univer- 
sal, Catòlica". 


Mons. Tena ens deia que la 
matèria primera de la celebració 
litúrgica la componen les paraules i 
les coses. L'Església és l'Assemblea 
convocada per la Paraula de Déu i la 
predicació dels Apòstols (Cf. Ac. 
2,4288). Les "coses" de la litúrgia són 
els símbols i els gestos, la litúrgia es 
Viu en cos i ànima, perquè l'home 
expressa els seus sentiments a través 
del seu cos. Mitjançant els gestos i 
símbols no només ens expressem 
nosaltres, sinó que nosaltres també 
som afectats, impressionats per la 
força dels signes. Tot això es fa 
evident en veure que, quan les 
persones ens comuniquem, ho fem a 
través de símbols i paraules, així, Déu, 
que en la litúrgia se'ns vol comunicar, 
fa possible que l'entenem i per això 
se'ns comunica a la nostra manera, 
amb paraules i símbols. 


És evident que el cimal i la font 
de la vida litúrgica del cristià és 
l'Eucaristia, que actualitza l'avui del 
Messies, la litúrgia de les hores 
perllonga aquesta presència del 
Senyor al llarg de tot el dia. 


En la segona part d'aquesta 
jornada de formació, Mons. Tena va 
parlar de l'ordenament general de la 
nova edició del Missal Romà, i de tota 
la història que ha fet possible aquest 
text. 


Veiem que aquesta nova edició 
del Missal representa uns avantatges 
i també pot representar uns riscos. El 
seu aspecte positiu és l'oportunitat 
que suposa de tornar a llegir-nos-el 
per tal de copsar el sentit d'unitat 
eclesial que expressa l'Eucaristia. Els 
que hem de rebre les noves 
indicacions que inclou aquesta edi- 
ció típica del Missal Romà hem 
d'evitar caure en una visió que no 
anés més enllà de les rúbriques en 
elles mateixes. 


Agraim a Mons. Pere Tena la 
seva presència entre nosaltres i la 
seva saviesa compartida. 


David Àlvarez 
1r. de Filosofia 


JORNADES DE FORMACIÓ 


LA VIDA DE CÀRITAS 


El dia 17 de novembre vam tenir 
l'ocasió de compartir la tarda amb la 
Sra. Núria Gispert, Directora de 
Càritas Diocesana, que va tenir la 
gentilesa de fer-nos una aproximació 
al ser i fer de Càritas. 


En primer lloc, i a instància del 
Sr. rector, va presentar la seva 
trajectòria personal, començant per un 
emotiu record als seus pares, dels 
quals va rebre la fe i va aprendre a 
viure en coherència amb aquesta fe. 
Aquest fet marcà la seva vida, 
juntament amb els estudis cursats en 
un col-legi de religioses on van ajudar- 
la a ampliar la fe rebuda i a 
comprometre's. A continuació, a la 
universitat, entra en el món polític 
sense renunciar ni menystenir la seva 
fe. Va fer magisteri, es va casar molt 
il'lusionada i té tres fills. Va ser durant 
17 anys regidora de l'Ajuntament de 
Barcelona, fins que el Sr. Cardenal- 
Arquebisbe, Ricard Maria Carles, li 
demanà que fos la directora de 
Càritas Diocesana. Va tenir dubtes, 
però després d'una llarga i intensa 
pregària, acceptà l'oferiment. Va 
deixar la política i la feina, i va dedi- 
car-se amb entusiasme a complir amb 
més intensitat l'opció preferencial pels 
més pobres que ha marcat la seva 
vida, confiant en el Senyor i estimant 
molt l'Església, fent efectiva aquesta 
vocació de servei. 


A continuació, la directora de 
Càritas va fer-nos una breu resum 
de la història de la Institució. 


Molt expressivament ens 
manifestà que Càritas no és una 
O.N.G. més, sinó l'expressió de la 
sol-licitud de la comunitat envers els 
més pobres. 


Càritas Diocesana de Barce- 
lona treballa també en el quart món 
existent a la nostra diòcesi. Aquest 
quart món, que és la pobresa que es 
troba en la nostra societat del 
benestar, no és una opció sinó una 
imposició: les circumstàncies han 
portat fatídicament moltes persones 
a la pobresa i la marginació. Davant 


aquestes situacions, Càritas Dioce- 
sana compta amb 10 equips territori- 
als i amb 43 punts d'atenció directa, 
amb un gran equip d'assistents soci- 
als, treballa-dores familiars, psicòlegs, 
advocats, etc. que no només realit- 
zen un servei social sinó que intenten 
refer l'experiència de Déu en aques- 
tes persones. S'atén tothom sense dis- 
tinció de sexe, raça o religió, sense 
renunciar a parlar de la Bona Nova 
de Jesús als pobres. A més compta 
amb la col-laboració de 5.000 volun- 
taris que l'any passat van atendre 
17.000 persones entre immigrants, 
persones que viuen soles, etc. 


La Sra. Núria Gispert 


Càritas Diocesana realitza una 
molt ampla varietat de serveis. Dels 
recursos econòmics disponibles, el 
8299 dels ingressos són de socis, 
benefactors, herències i campanyes, 
i només el 1820 prové de les 
institucions, cosa que dóna 
independència i alhora és la 
manifestació de la comunicació de 
bens dels cristians davant la dificul- 
tat. 


I d'aquesta manera la Sra. 
Gispert va finalitzar la seva descrip- 
ció dels múltiples serveis que realitza 
Caritas Diocesana de Barcelona. 


Antonio Fernàndez 
1r de Filosofia 


26 SEMINARI MENOR 


VOCACIÓ: QUÈ DIUEN ELS SEMINARISTES 
DEL MENOR"2 


És habitual al Seminari Menor 
trobar-nos de tant en tant els mossens 
per revisar la vida de la comunitat 1 
l'itinerari de cada seminarista. Els 
nois ja ho saben i hi compten. De fet, 
això no té res d'estrany, entra dins de 
la nostra tasca com a formadors. Som 
conscients del que Déu ha posat a les 
nostres mans. Som instruments seus 
per ajudar en el desvetllament 
vocacional dels nois. 


Entre els seminaristes hi ha una 
gran varietat -no només d'edatsl- però 
en tots ells hom descobreix la petjada 
de Déu. Darrerament hem preguntat 
als més grans, els que cursen 
Batxillerat, sobre la seva vocació. En 
el fons, reflecteixen el tarannà de ca- 
dascun d'ells i del seu procés, dels 
ajuts que reben i del que volen trobar 
a casa nostra. Són fruit també de 
l'experiència que dia a dia van 
madurant en el seu interior. 


Hi ha qui ho explica d'una 
manera molt narrativa: "hi havia 
una vegada un noi que anava a 
missa i li agradava el que feia el 
mossèn. Així que es va ficar als 
escolans i cinc anys després, amb 
l'ajuda del mossèn i d'un 
seminarista major, va veure la seva 
vocació. l aquí estic, gràcies a 
l'ajuda d'uns quants per quan 
sigui gran fer el que fan els 
mossens ". Té 16 anys. És interessant 
notar l'exemple dels capellans en el 
desvetllament vocacional i el contacte 
sovintejat d'un seminarista major, cal 
no oblidar-ho mai. N'hi ha un altre, 
una mica més gran (17 anys), que 
corrobora la importància dels 
preveres en aquesta questió: "sóc al 
Seminari perquè de petit, volia ser 
com el mossèn de la parròquia. 
Però voler no és poder, i vaig haver 
d'esperar fins a 8è d'EGB per 
entrar-hi. És des de llavors que hi 
sóc i m'hi trobo bé. Crec que és el 
meu camí ". Aquest mostra també les 
dificultats, no sempre es pot entrar 
quan un vol, hi ha resistències. I 


encara un altre de 16 anys, que en 
porta 6 al Seminari, afirma: "el motiu 
pel qual jo vaig entrar al Seminari 
Menor de La Conreria va ser molt 
senzill: m'agradaven molt totes les 
coses que deien i feien els 
sacerdots durant les celebracions 
liturgiques, també m'agrada el fet 
de poder ajudar als altres i servir 
Déu". 4 

No falta aquell que fa ressaltar 
la interrogació i la recerca en la seva 
vida. Té 16 anys i diu: "/a meva 
vocació, què és2 De què és2 
Perquè és2 Com respondre a la 
meva vocació i sobretot, com 

enfrontar-la i enfocar-la. Per a mi 
això és el Menor, una gran 
resposta als meus dubtes ". 


D'altres posen un accent 
important envers la dedicació als 
altres. Un que s'ha incorporat 
darrerament a la nostra comunitat diu: 
"jo vull ser capellà perquè la meva 
il'lusió és servir els més pobres, els 
que més pateixen, ajudar-los i viure 
per ells, sobretot els nens. Vull ser 
capellà perquè vull un món més 
just, el món que Déu desitja, i la 
meva ambició serà assemblar-me a 
Crist en tot el que pugui, sé que 
mai seré com Ell, però si faig el que 
desitja estaré en pau amb ell, amb 


el món i sobretot amb mi mateix ". 
Un que ja té 18 anys, i que en porta 7 
entre nosaltres ha escrit: "jo sóc al 
Seminari perquè vaig sentir la 
crida de Déu. Em va cridar molt 
l'atenció les desigualtats socials en 
el món. La paraula que més m'ha 
marcat en la vocació és "ajuda", 
hi ha molta gent que necessita 
ajuda perquè no yvconeixen 
l'Evangeli. Il també donar un servei 
a tots els germans ". 


L'experiència de Déu esdevé 
central en aquest procés de 
discerniment. Un d'ells diu: "tinc 16 
anys i des de ben petit he sentit la 
crida de Déu. Ara més que mai crec 
que he entrat al Seminari per ser 
sacerdot, estic segur que Déu vol 
això de mi. Amb amor i dedicació 
vull fer el que Déu vol de mi". Hi 
ha seguretats que van més enllà de 


constatacions purament humanes. 
Vegeu el que diu un que ja té 1 7 anys 
i és dels veterans de la casa: "des 
de petit he sabut que Déu 
m'estima. Ningú no m'ho ha ficat 
al cap, sinó que m'ho han fet 
entendre. També sé que Déu vol 
que ajudi al pròxim tant 
espiritualment com ypsicolò- 
gicament i anímica. Si Ell s'ha 
donat per mi, no haig jo de 
correspondre-li tant com pugui 
malgrat la meva imperfecció2". I 
encara un altre, a punt de passar al 
Major, escriu: "El Senyor surt a 
l'encontre de l'home, li demana 
aquella part més generosa: la 
vocació, la donació total. La 
vocació és estimar sense límits". 


Heus aquí el que diuen uns 
adolescents de la seva vocació. És 
just que els ajudem i els donem els 
mitjans per perseverar en un camí que 
no ve només dels homes sinó de Déu. 


Mn. J. A. Arenas 
i Mn. F. Catalan. 


MINISTERIS D'ACOLIT 


UNA CRIDA A ESTIMAR I 
SERVIR EL COS DE CRIST 


El passat dia 24 d'octubre, nou 
companys de la nostra comunitat del 
Seminari vam tenir el goig de rebre el 
ministeri d'Acòlit. Jo crec que tots 
podem estar d'acord en que la 
celebració va resultar profundament 
viscuda i que es mantindrà viva en el 
nostre record durant molt de temps. 


Entre els elements que van fer 
aquesta celebració tan viscuda, 
estaria, en primer lloc i com a més 
important, el fet que el centre d'aquest 
ministeri d'Acòlit sigui un misteri tan 
gran i meravellós i senzill a la vegada 
com és el misteri de l'Eucaristia. 
L'exercici d'aquest servei que se'ns 
ha encomanat ens ajuda a valorar 
encara més i acollir amb més 
profunditat aquest do tan especial de 
Déu i ens interpel:la a viure a fons 
l'espiritualitat eucarística i que aques- 
ta transformi la nostra vida 1 ens apropi 
cada cop més a Déu i als germans. 


També va ser molt important 
l'homilia que va pronunciar el bisbe 
auxiliar de Barcelona, Mons. Joan 
Carrera, que, en nom del nostre 
Arquebisbe, Mons. Ricard Maria 


El nous acòlits amb Mons. Carrera i Mn. Prieto al final de l'eucaristia 


Carles, va ser qui ens va conferir 


aquest ministeri. Van ser unes . 
paraules plenes de força i esperança, 


que ens van animar a viure a fons la 
nostra relació amb Jesucrist, ens van 
exhortar a continuar amb alegria el 
nostre camí cap el presbiterat tot 
demanant-nos un amor decidit a tots 
els nostres germans, al Cos de Crist, 
a la nostra Diòcesi de Barcelona, 
especialment als més febles i 
necessitats... Des d'aquí agraeixo al 
Bisbe aquestes paraules que van to- 
car profundament els nostres cors. 


Moment de la celebració 


No cal dir que valorem molt la 
companyia que ens van donar els 
nostres familiars i amics, la comunitat 
del Seminari ( agraim a tots els nostres 
companys la seva col-laboració en la 
preparació de la celebració), els 
nostres companys d'estudi, les 
persones amb les que fem camí a 
parròquies i moviments... tant els que 
van poder estar presents en la festa, 
com aquells que no van poder 
acompanyar-nos físicament, però Si 
que ho van fer i ho fan en el record i 
la pregària. El nostre ministeri 
d'Acòlit és per a ells i per a tots els 
homes i dones de la nostra Diòcesi. 


Seguint alguna idea que es va 
expressar en l'acció de gràcies al final 
de l'Eucaristia i en l'homilia del Bisbe, 
esperem que aquest ministeri ens 
interpel:li a tots a sentir-nos més units 
a Jesús 1 als nostres germans i a que 
acollim amb disponibilitat l'acció de 
l'Esperit, per tal de col-laborar a 
revifar la flama de l'Evangeli a la 
nostra Església de Barcelona . 


Jordi Redondo Dorado 
4t. de Teologia 

El dia 5 de novembre, a la 
Catedral de Barcelona, foren 
ordenats de diaca els nostres 
companys Juan Carlos Izquier- 
do, Cristóbal Robledo i Josep 
Torrente. A continuació us 
oferim el testimoni de tots 
tres. 


Quina joial Repetia el Cardenal 
Lustigier davant la multitud de joves 
de tot el món que es congregaven als 
Camps Elisis per rebre el Sant Pare 
Joan Pau II amb motiu de la Jornada 
Mundial de la Joventut celebrada 
l'any 1997 a París. 


Tres anys més tard ressonen 
aquestes mateixes paraules en el meu 


EE 


Promesa d'obediència al Bi 


ORDENACIONS DIACONALS 


QUINA JOIAL 


cor després d'haver vis- 
cut l'esde-veniment me- 
ravellós de la meva 
ordenació diaconal. 


Es tracta d'una joia 
que brolla de l'expe- 
riència profunda de 
l'amor de Déu. Un amor 
que, com diu sant Joan 
d'Àvila, no neix de la 
nostra perfecció o bondat, 


perfecció i infinitud de 
DVamor diví, l'amor mise- 
ricordiós de Déu que 
ultrapassa les nostres 
misèries i que només 
busca en nosaltres aquella 
imatge i semblança seva, 
que som. 


És per això que Ell 
continua cridant els seus 
fills a consagrar la vida al 
servei de la seva Esglé- 
sia. I és també per això 
que nosaltres continuem 
responent amb temor i 
tremolor: Sí, ho vull. 


Els moments imme- 

diatament anteriors a 
l'ordenació, quasi espon- 
tàniament, provoquen un treball 
extraordinari a la memòria. Per la 


ment van passant, com si fos un petit. 


documental de la teva vida, escenes i 
esdeveniments que al llarg del temps 
han anat configurant la teva persona 
a la llum de la providència divina. 


És també l'ocasió adient per 
prendre consciència que els anys de 
Seminari han estat anys de gràcia en 
els quals el treball silenciós de l'Esperit 
va disposant els nostres cors per 
poder acollir els dons i les gràcies que 
Déu vulgui concedir-nos pel millor 
servei als homes. 


Però, 4i a partir d'ara què) 
Doncs, dies abans de l'ordenació vaig 
marxar cap el monestir de Poblet per 
preparar-me interiorment en la pau 
d'aquella comunitat de monjos, 
envoltat d'un paisatge preciós que 


sinó precisament de la" 


parla de Déu i a l'ampara d'unes 
pedres que superen oracions i 
teologia. 


L'experiència espiritual d'aquells 
dies crec que dibuixa les bases del 
que haurà de ser, d'ara endavant, la 
meva missió en l'Església. 


Per un costat, el contacte intens 
i profund amb Déu Nostre Senyor 
mitjançant una acurada celebració de 
l'Ofici Diví, l'estudi i la meditació de 
la Paraula de Déu i, sobretot, 
l'Eucaristia. 


A la vegada, en certes estones 
lliures, vaig tenir l'oportunitat de 
compartir amb la resta dels hostes del 
monestir les particulars experiències 
de fe i la diversitat de camins pels 
quals Déu ens va conduint a tots. És 
a dir, va ser un gratificant i enriquidor 
exercici d'escoltar les preocupacions 
i les esperances dels homes d'avui 
que s'estimen l'Església i volen 
treballar perquè el Crist sigui conegut 
arreu, amb testimonis realment 
impressionants i encoratjadors. 


I tot això, portat al silenci 
contemplatiu d'on brolla l'oració que 
cerca la proximitat del Pare, la 
configuració amb el Crist, Bon Pastor, 
l'únic que ens guiarà en l'autèntic 
ministeri diaconal envers els nostres 
germans, principalment, els més 
necessitats. 


Vull demanar humilment a Déu, 
per mitjà de la nostra Mare Maria, 
que em concedeixi un cor indivís per 
exercir aquest ministeri, amb la joia i 
felicitat que a tots ens va unir el dia 5 
de novembre, fruit del mateix Esperit 
Sant que condueix l'Església, amb el 
desig que es facin realitat les paraules 
de sant Policarp: "Que siguin 
misericordiosos, diligents i es 
comportin conforme a la veritat del 
Senyor, que es va fer servidor de 
tots". 


Mn. Cristóbal Robledo 
Diaca 

LA SENZILLESA D'UN GEST QUE BENEEIX 


Al dia seguent de la meva joiosa 
ordenació com a diaca al servei de 
l'Església de Barcelona, per la 
imposició de les mans del nostre 
estimat Cardenal-Arquebisbe Ricard 
Maria Carles, vaig visitar la comunitat 
de carmelites del monestir del carrer 
Panamà, a Barcelona, comunitat a la 
que pertany la M" Carme Izquierdo, 
mestra de novícies i cosina meva. 
M'acompanyaren també dos oncles 
meus religiosos: Fra Corpus Izquierdo, 


Imposició de les mans 


TOR i Mare Santos Izquierdo, Gene- 
ral de les Esclaves de Crist Rei. Fou 
un moment eclesial i familiar molt 
càlid i intens. Vam poder compartir 1 
valorar, d'una manera molt especial, 
la nostra consagració al Senyor que, 
des de tota l'eternitat, ens va estimar, 
ens elegí i ens cridà en el seu Fill 
Jesucrist per tal que, vivint en el seu 
Esperit mateix, arribéssim a ser sants 
i irreprensibles davant d'Ell en l'amor. 


En acomiadar-nos d'elles, em 
van demanar la benedicció. Va ser una 
de les primeres accions ministerials 
que —com a diaca de l'Església i en 
nom del Senyor— he pogut realitzar 
en l'inici de la meva vida consagrada, 
camí del presbiterat. Aquest senzill 
gest, insignificant en aparença, se'm 
va revelar grandiós als ulls de la fe: la 
Nova Aliança de Déu Pare amb els 
homes, consumada en el seu Fill 
Jesucrist, es fa operant en nosaltres 
per l'Esperit Sant. Això és el que 
expressem mitjançant el signe de 
la Creu i de les paraules per les 
quals implorem la benedicció de 
Déu per tal de ser capaços de "dir 
bé", és a dir, per arribar a veure i 
valorar els homes i la realitat tal 
com els veu i valora Déu i actuar 
en consequència. 


Quantes benediccions he rebut 
de Déu fins al dia d'avuil Quant 
d'agraiment dec a Déu i a tantes 
persones i comunitats que —en el 
sí de l'Església, la nostra Mare— 
han recolzat el pla per Ell traçat per 
a tota la humanitatl Quants 
estímuls he rebut de la seva oració 
confiada i del seu sacrificil Amb 
fidelitat a la vocació en el Baptisme 
i com a continuadors de l'obra 
redemptora de Déu en el món — 
en implorar la benedicció de Déu i 
la seva gràcia— també han fet 
possible que jo pogués "veure i 
valorar bé" i que —per do de la 
misericòrdia divina— s'hagi pogut 
obrar el canvi operat en mi en el 
dia de la meva consagració al 


— Senyor: Nova creació operada pel 


Crist en favor de la seva Església 
per tots els homesl I 


Quan, juntament amb els meus 
companys d'ordenació, Cristóbal i 
Josep, restava prostrat a terra —Signe 
de petitesa i de disponibilitat— vaig 
poder experimentar d'una manera 
viva la comunió dels sants: En el cant 
de les lletanies dels sants les veus de 
tota l'Església pelegrina —unida al 
seu Bisbe diocesà— s'ajuntaven a les 
veus de l'Església triomfant del cel 


(la fe em feia percebre especialment 
les dels meus peres i germà) per 
implorar al Déu Tri que vessés sobre 
nosaltres els dons del seu Esperit Sant 
i ens capacités per al servei de la 
proclamació fidel de la seva Paraula, 
per al servei de la preparació de la 
taula de la Eucaristia i per al servei 
envers els més pobres i necessitats. 


Quantes 
benediccions 


he rebut de 
Déu fins al dia 
d'avuil 


Dono gràcies a Déu que, per la 
seva infinita misericòrdia, ens ha fet 
dignes de treballar per Ell en la seva 
presència, ara en l'Orde del diaconat 
i, més endavant, si Ell mateix vol, fent- 
nos partíceps, ministerialment, del seu 
Únic sacerdoci etern. 


Dono també gràcies a l'Església, 
la meva Mare, en el sí de la qual, com 
a continuadora de la missió de Crist, 
vaig poder sentir, madurar i discernir 
la crida del Senyor i poder finalment 
donar una resposta positiva al do de 
Déu per a ser un continuador de la 
seva obra redemptora. Déu vulgui 
que arribem a ser sants en el seu 
serveil 


Us dono gràcies per la vostra 
oració i prego a Déu i a la Verge 
Santíssima, Mare de l'Església, per 
la perseverança de tots els companys 
seminaristes, així com per tot el poble 
de Déu, per tal que maduri i 
aprofundeixi en la seva pròpia 
vocació, per a la seva pròpia felicitat 
i santificació i bé de l'Església i de 
tota la humanitat. 


Mn. Juan Carlos Izquierdo 
Diaca 


ORDENACIONS DIACONALS 
ESTIMAR EL SENYOR... ELS ALTRES: 


Després de la imposició de la dalmàtica 


dEstima el Senyor, el teu 
Déu, amb tot el cor, amb tota 
Vànima, amb tot el pensament, 
amb totes les forces... i estima 
els altres com a tu mateix). 


Aquest Evangeli —que era pro- 
clamat el diumenge de la nostra or- 
denació diaconal— és el marc on 
comencem el nostre ministeri diaco- 
nal. Un ministeri que, com ens 
ensenya el Concili Vaticà II, €és el 
servei de la litúrgia, de la paraula i de 
la caritaty, un text que vam triar com 
a pròleg del llibret de la celebració. 


El servei de la litúrgia que es 
tradueix per a mi en pregar i ensenyar 
a pregar, en portar al davant del 
Senyor en la meva pregària aquelles 


persones que m'envolten —unint- 
me a les que preguen i fent-ho en 
nom de les que no ho poden o 
saben fer— i en estar amb la 
comunitat quan prega, animant-la 
a confiar, a ser fidel, a perseverar. 
També ho vull fer així quan se 
m'encomana presidir un bateig, 
una celebració del matrimoni o 
unes exèquies. 


El servei de la paraula 
l'exerceixo no només quan 
proclamo —DVEvangeli en 
l'Eucaristia i quan procuro 
explicar-ne el sentit, sinó que ho 
faig ajudant a fer-ho als catequis- 
tes, als monitors de l'esplai, als qui 
preparen les celebracions i els 


ajudant a desvetllar una estimació 
pel que Déu ens diu en l'escriptura 
i ajudant a descobrir-hi 
l'experiència creient d'un poble, 
que molt sovint és també la nostra 
experiència personal —de goig, de 
dolor, de recerca de sentit— 
Finalment, el servei de la caritat 
—al que fa referència 
l'Evangeli del dia de la nostra 
ordenació— no és tan sols "un 
terç" del servei que se m'ha 
confiat, agafa tot el que faig. 
És viure i ensenyar a viure la 
pròpia vida amb aquesta doble 
dimensió: de presència de Déu 1 
dels germans, alhora amorosa 1 


exigent. 


És clar que em cal vetllar 
perquè tothom tingui el més 
indispensable per a viure amb dig- 
nitat, però igualment em cal vetllar 
perquè tothom se senti estimat de 
Déu i de la comunitat cristiana — 
especialment els malalts, els 
ancians 1 els pobres— i perquè tots 
anem canviant el nostre "Viure 
malgrat els altres" en un "Viure 
amb els altres". 


Així m'ho deia un capellà de 
provada vàlua: 4dJosep, cal 
treballar "amb els pobres" i no 
"per als pobres". l el mateix passa 


espais de pregària... L'exerceixo s 

Procura sempre 
treballar "amb 


els altres", no 
només "per als 
altres" 


a les comunitats, procura sempre tre- 
ballar "amb els altres", no només "per 
als altres". Així és com ho feia el 
nostre mestre Jesús, així és com ens 
ho ensenya a fer). 


Estimar Déu i estimar els altres, 
doncs, no són per a mi dues coses 
distintes: es concreten en una mateixa 
labor ministerial de pregar, catequit- 
zar i estimar. No puc fer distincions, 
no en Sé... ,no serà que no es pot2 


Josep Torrente 

A la Catedral de Barce- 
lona, el propassat 2 de juliol i, 
de mans de l'Arquebisbe 
Ricard Maria Cardenal Carles 
i Gordó, foren ordenats de 
prevere Mn. Ignasi Ballbè, 
Mn. Jordi Gutiérrez i Mn. 
Narcís Puig. 


Aquest últim ens adreçà 
unes paraules tot recordant 
aquell dia. 


Va ser per a nosaltres un dia ino- 
blidable, en companyia dels nostres 
familiars 1 amics, oferíem la nostra 
vida per la causa del Regne, amb tota 
la responsabilitat que això comporta. 
Una especial emoció se sent en 
moments així: d'una banda, Déu ens 
dóna un grandíssim do i una crida clara 
a la santedat, de l'altra, hom se sap 
feble, indigne, incapaç. 


Nosaltres sabíem que, a partir 
d'aquell dia, les coses serien diferents. 
Som ja ungits, consagrats, com Jesús, 
el Crist, i ara tan sols s'espera de 
nosaltres que de debò ofrenem la 
nostra vida, dia rera dia, per a la 
salvació de tot el món, seguint les 
humils petjades de Jesús, el nostre únic 
Mestre. 


Al moment d'escriure aquestes 
ratlles, ja fa 4 mesos des de 
l'ordenació. Sóc encara prevere molt 
novell, desitjós d'aprendre cada dia 
coses noves per fer un millor servei 
al Poble de Déu. 


Mn. Narcís Puig 
Prevere 


Després de ser revestits amb la casulla 


SER PREVERE ÉS MASSAI 


El dia 19 de novembre, a 
la Catedral de Barcelona, 
foren ordenats de prevere 
Mn. Josep Lluis Calvís, Mn. 
Pralash Chultta i Mn. Ramon 
Roca. Tots tres ens han 
adreçat unes paraules expli- 
cant que significa per a ells 
rebre aquest do. 


Gràciesl Aquesta podria ser la 
resposta a tota la vivència de " 
formació i pregària que he viscut 
en aquests darrers anys. Realment 
ha estat una experiència que ha 
marcat la meva vida i condicionat 
el meu futur, un futur que ja és aquí 
i ara ple d'il-lusió i que Déu, de ben 
segur, ja porta més enllà de tot el 
que hom pugui veure i entendre. 


És doncs, sentir-se agrait per 
a esdevenir prevere, un regal del 
qual, ara més que mai, en sóc 
responsable de vetllar, de multiplicar 
i d'oferir, per a portar la Bona 
Nova arreu, comprometent-me 
amb els més pobres i marginats, que 
tots els tenim a vora de casa. 


Per tant, ser prevere és massal 
I alhora vol dir massa coses que no 
puc citar en tant breu espai, però 
per a mi suposa revestir-me cada 
dia de servei a la comunitat, 
d'escoltar i sentir-me escoltat, 
d'estimar i deixar-me estimar, de 
guiar i deixar-me portar per Déu. 
És viure en la joia de fer present el 
Ressuscitat enmig del món, en els 
signes de la seva presència, en 
l'anunci de la seva Paraula 
alliberadora i compromesa, és viure 
en la il'lusió de que Déu s'ha 
compromés per tu, perquè siguis 
instrument de justícia i veritat. 


Per tant, és estar a totes amb 
Déu, malgrat les pròpies limitacions 
i mancaments, tot oferint cada dia 
el pa de la lluita per la vida i el vi de 
l'alliberament pels oprimits, ser pont 
entre Déu i els homes i dones, 
abanderat de pau i reconciliació, 
flama de consol i ànim per als qui 
pateixen. 


Mn. Josep Lluís Calvís 


Tot això és molt maco dir-ho, 
Sí, però tot això depèn de Déu i 
també de nosaltres que ens vol Ell 
com a col:-laboradors perquè es vagi 
fent present el Regne, sigui creible 
i realment interpel:li, perquè tot és 
un do seu. 


Anima't i vine, que et crida" 
(Mc 10,49). Són les paraules que 
han d'animar la nostra vida, ja que 
és Jesús qui sempre ens animarà a 
ser fidels en el presbiterat, i a dir sí 
cada dia, a cada passa i a cada 
moment. 


"El Senyor és la meva força, 
el Senyor el meu cant..." és el que 
ha de ressonar en el més pregon de 
la nostra vida i pregària, perquè si 
és bonic cantar-ho, molt més és 
viure-ho. 


Que la nostra vida i el nostre 
servei, els nostres pensaments i 
il'lusions siguin una lloança a Déu, 
perquè Ell ho transformi en signe 
del seu amor. 


Mn. Josep Lluis Calvís 
Prevere 

L' ALEGRIA D'ARRIBAR AL SACERDOCI 


Després d'haver passat per mol- 
tes proves i alegries ha arribat el dia 
de la meva vocació (dia de l'ordena- 
ció) que vaig sentir ja des de petit. És 
un dia inoblidable i és el dia que el 
Senyor tenia preparat per a mi. Us 
puc dir amb tota seguretat i fe que 
Déu porta a terme allò que Ell mateix 
va començar en mi. Cap home és 
capaç d'impedir l'obra de Déu. Ho 
dic això perquè he experimentat, més 
o menys com a la història de Josep, 
fill de Jacob, que en el meu camí vers 
el sacerdoci, la fe i la meva conducta 
fidel al seu amor m'han protegit per 


Imposició de les mans 


arribar fins a Val- 
tar. Qui m'hagués 
dit que un missio- 
ner passaria pel 
meu poble, on la 
majoria són hin- 
dús, 1 els meus pa- 
res es conver- 
tirien al Cristia- 
nisme 1 jo seria el 
primer fill en ser 


parròquial I avui 
em teniu aquí, un 
sacerdot de Crist 
el gran Sacerdot, 
en l'Església de 
Barcelonal Com 
puc descriure les 
meravelles que ha 
— feti fa el Senyor en 
mi2 Crec que amb 
aquestes paraules 
ho faig ben pocl 


El nostre Déu 
o fa una història 
personal amb ca- 
dascú de nosaltres 
i demana una res- 
posta amb aques- 
ta història. En el 
meu cas està molt 
clar que Déu m'ha 


que naixés, per 
aquesta raó havia 
enviat un missioner 
holandès al meu 
poble. Gràcies a aquest mitjancer (el 
missioner holandès) Déu ha pogut fer 
allò que volia de mi, "fer-me un 
servent entre el seu poble donant-me 
el do del sacerdoci del seu Fill nostre 
Senyor Jesucrist". Ara, el Senyor em 
demana en primer lloc que sigui 
sempre amb Ell, portar el seu 
missatge d'amor als altres i lluitar 
contra el mal. Aquesta demanda de 
Jesús la puc fer realitat si estic unit al 
Bisbe que em transmet el do del 
sacerdoci i amb els meus germans i 
germanes, en una paraula amb 
l'Església Catòlica. 


batejat en la nova e 


escollit ja abans . 


Fa 10 anys que sóc a Europa i 
no m'he sentit mai sol, en primer lloc 
gràcies a Jesucrist que m'assegura 
allò que va dir a Sant Pere (Marc 10, 
29-30), aquí he rebut i estic rebent 
cent vegades més, cases, germans, 
germanes, mares, pares i també 
persecucions. En segon lloc gràcies, 


Cap home 
és capaç 


d'impedir 
Pobra de Déu 


perquè estic sota el mateix mantell de 
la Mare Església Catòlica i la meva 
ordenació sacerdotal a Barcelona 
mostra la clara catolicitat de la nostra 
Diòcesi, i estic orgullós de ser un dels 
fills d'aquesta Església, que m'ajuda 
a caminar cap a la Santificació segons 
la vocació que he rebut de Déu. Per 
tant, no tindré por d'esgarriar-me del 
meu camí. 


M'ha ajudat i ajuda també la 
Mare de Déu de Lourdes, a la qual 
tinc una devoció molt especial des de 
petit, per poder caminar cap el Seu 
Fill nostre Senyor i m'ha ajudat a dir 
"Amén" No tinc més paraules a dir, 
l'única paraula que em surt del fons 
del meu cor és: "GRÀCIES". Gràcies 
a la Santíssima Trinitat per haver-me 
donat aquest gran do que jo no 
mereixo, a l'Església i als seus 
membres, que alguns han estat els 
mitjancers per a la meva vocació, 
gràcies a aquesta família universal 
que ha estat i està sempre al meu cos- 
tat. 


Mn. Prahash Chutha 
Prevere 

VOSALTRES SEREU ELS PREVERES DEL 2000 


A l'inici d'aquell curs de 1993/ 
1994 en diferents ocasions alguns 
profesors ens deien: "Vosaltres sereu 
els preveres del 2000" Tant lluny que 
ens quedava aleshoresl... i ara ja es 
va fent una realitat. Miro amb 
agraiment a Jesús, el Mestre 1 
Senyor. Ha estat un llarg i bonic camí 
al seu costat que no canviaria per 
res... Ell ens ha anat formant com a 
deixebles seus... És apassionant 
veure com després de vint segles, en 
circumstàncies ben diferents, Jesús 
ens convida a seguir-lo per estar amb 
Ell, per anunciar la Bona Nova, i per 
lluitar contra el mal ( Mc 3, 13). 


Amb una mirada de fe, ens 
adonem que la dimensió discreta del 
servei del diaca és diferent del 
ministeri del qui presideix la 
comunitat. Es podria comparar als 
tons difuminats d'una pintura que no 
criden l'atenció però donen harmonia 
al conjunt. Un servei amb diferents 
aspectes: la responsabilitat de 
proclamar bé l'Evangeli a la comunitat 


ee — Ei ger 


us 8 3 


El nou prevere, Mn. Ramon, repartint la comunió 


Miro amb 
agraiment a 


Jesús, el Mestrei 
Senyor 


reunida per celebrar l'Eucaristia, 
parar l'altar i assistir el prevere, la 
sensibilitat davant de les persones que 
pateixen alguna mena de pobresa 
moral, física o espiritual: el testimoni 
davant dels joves i els infants de la 
catequesi, esplai o els que et trobes 
al carrer, motivant-los a créixer en la 
fe, compartir l'alegria dels pares que 
porten a batejar als seus fills petits, o 


dels nuvis que es volen casar, donar 


Consol i serenor en els enterraments. 


De tot això he de donar gràcies 
al bon Déu. 


No puc explicar res de 
l'experiència de prevere...Però si 
que hom pot explicar allò que li fa 
il'lusió en la preparació 
d'aquest esdeveniment. 


No m'ho miro com un 
final d'una etapa de for- 
mació. Més aviat a hores 
d'ara voldria haver aprofitat 
més aquelles estones d'es- 
tudi de l'etapa del Seminari, 
que són el bagatge de 
coneixement teològic per 
poder donar raó de la nostra 
esperança. 


Un amic prevere jubilat 
/ de poc m'ha donat el seu 
calze i patena per la primera 
missa. Això ha estat un 
motiu d'alegria, em recor- 
darà que sóc hereu d'una 
tasca pastoral de molts 
preveres que m'han precedit 
amb el seu exemple. 


Em fa il'lusió parar 
atenció a les persones 
senzilles i humils de la 
parròquia, em sorprèn veure 
el goig amb què participen 


d'una ordenació. Com que això 
s'encomana, dono gràcies a Déu per 
estar en aquesta comunitat de Vilassar 
de Mar a la que serveixo. També pel 
grup de joves que han preparat la 
pregària vocacional. 


Em fa il'lusió veure familiars 1 
amics que em fan costat i participen 
d'aquest goig. Fins i tot aquells que 
semblaven tan allunyats resulta que 
valoren tenir un parent o amic cape- 
Hà... (Vés, qui ho dita. 017" ). 


sóc hereu 
d'una tasca 


pastoral de 
molts preveres 


Em fa 1illusió aquest reco- 
neixement públic que em fa l'Esglé- 
sia de la meva vocació. Sí, perquè 
no és un mèrit per haver superat de- 
terminades proves... O una il'lusió 
d'una persona idealista que cerca una 
"causa" bona... És molt més que tot 
això. La participació en el sacerdoci 
del mateix Jesucrist tant sols pot ser 
un Do. I això no com un privilegi 
personal, sinó en bé del Poble de Déu 
que serveixo. 


I m'ha fet molta il-lusió que el 
Seminari em regalés abans d'ordenar- 
me una ceràmica on hi ha escrit unes 
paraules de l'ordenació del prevere: 
Rep l'ofrena del poble sant per 
presentar-la a Déu. Pensa sempre el 
que faràs, reprodueix en tu el que 
commemoraràs, i conforma la teva 
vida al misteri de la creu del Senyor". 


Ara al final de l'any sant jubilar 
de 2000, Jesús em crida a treballar 
pel Regne. Com Maria la meva 
resposta és "que es faci en mi segons 
la teva Paraula"... 


Mn. Ramon Roca Font 
Prevere 


La 

Un dels cinc pilars de la forma- 
ció dels seminaristes, i que és la que 
més relacionada està amb el que serà 
la nostra missió, és la formació Pas- 
toral. De dilluns a divendres ens de- 
diquem més a l'estudi i a la formació 
espiritual i comunitària. Però el diven- 
dres a la tarda marxem cap a les par- 
ròquies. 


De fet fem una cosa semblant a 
el que el Senyor feia amb els seus 
deixebles. Aquests vivien amb el 
mestre. Ell els explicava, en una mena 
de "classes particulars", el sentit de 
les seves paraules i fets (Cf. Mc 4, 10- 
20). Però el seu "pla formatiu" també 
contenia una dimensió més pràctica 
(una anticipació del que seria la missió 
que se'ls ercomanaria tota la vida i 
per la qual van "gastar-se i desgas- 
tar-se " (Cf. 2Co 12,15). Jesús els 
envia de dos en dos "perquè anessin 
davant seu a cada poble i a cada lloc 
per on ell mateix havia de passar" (Le 
10,1), i ells tornen d'aquesta missió 
plens d'alegria" (Le 10,17). 


Un. grup de joves de de la parròquia a la Trobada Mundial de la Joventut a Roma 


Doncs mireu, els seminaristes el 
divendres a la tarda, motxilla a 
l'esquena, anem cap a les parròquies 
on ens han destinat. Des de fa un any 


Cal pensar com 


fer que allò que 
celebrem a 
Eucaristia 
sigui més 
fàcilment 
comprensible 
per als infants 


i pocs mesos, jo col-laboro a la parrò- 
quia de Sta. Maria de Caldes de 
Montbui (Vallès Oriental). Anterior- 
ment vaig col:laborar 3 anys a la 

parròquia de Crist Redemptor 
(Barcelona), de la qual guardo molt 
bon record. Així que agafo el Segalés 
de les 19:00 i cap a Caldes falta gent. 


Recordo que els primers dies 
que agafava l'autobús tot m'eren 
cares desconegudes, però després 
d'un any a la parròquia és molt fàcil 
trobar-t'hi gent coneguda. I és que 
Caldes conserva encara molt el caliu 
i les tradicions de poble. Malgrat que 
la distància és curta (30 Rms.) el 
trajecte acostuma a durar una horeta. 


Un cop arribo a la parròquia, la 
feina ja comença: cal acabar de 
preparar la reunió del grup de joves 
que comença a les 21:00. En aquest 
grup, uns dies anem fent un estudi 
de l'evangeli de Marc, i d'altres 
tractem temes que interessin els joves 
i que estiguin relacionats amb la fe. I 
és clar entre el grup i la xerrera de 
després ja es fa mitja nit. 


L'endemà cal matinar una mica, 
a les 7 resem els Laudes amb Mn. 


Joan Miranda que és el rector i amb 
Mn. Joan Carles Izquierdo (el qual tot 
just ha estat ordenat diaca). Després 


l Caldes 1 
conserva —— 
encara molt el 
—— caliuiles 
tradicions de 
poble 

Ofici i pregària personal fins a les 9. 
Alguns dissabtes anem a celebrar 
l'Eucaristia al convent de les monges 
Cooperadores Parroquials de Crist 
Rei, amb les quals després compartim 
l'esmorzar. 


El dissabte al matí en una 
parròquia el comparo una mica amb 
una gimcana: reunió per aquí, ara et 
truquen a la porta per preguntar-te 
alguna cosa, ve ara un feligrès de la 
parròquia a preparar una activitat, 
gic... 


Normalment aquest matí el de- 
dico, Juntament amb 3 feligresos més, 
a preparar la Missa amb infants i joves, 
que celebrem el vespre del mateix 
dissabte. És una tasca que fem amb 
molta il'-lusió: cal pensar com fer que 
allò que celebrem a l'Eucaristia sigui 
més fàcilment comprensible per als 
infants. Cartells, imatges, música, 
gestos, pregàries amb un llenguatge 
adaptat a la seva capacitat, etc... tot 
per fer que els nens i joves puguin 
celebrar el més intensament possible 
la Missa, sense que aquestes adapta- 
cions els distregui, sinó que els ajudi 
a una major participació interior: Tot 
un reptel 


El matí del dissabte també 
l'aprofito per tal de fer les pregàries 
de l'Esplai amb un equip de monitors. 


La tarda s'inicia amb l'Esplai de 
la parròquia. L'esplai està format per 
tres grups d'edat que van del 8 als 14 
anys. Jo no estic en un grup concret, 
sinó que cada setmana vaig a un grup 
diferent. Això em permet conèixer 


millor els infants i monitors. Des 
prés, els darrers preparatius i la 
celebració de la Missa amb infants 
i Joves a les 8 del vespre. 


El diumenge també ens llevem 
d'hora: A les 7:00 Laudes, després 
una estona de pregària fins a les 
9:00 que és quan s'inicia la 
celebració de la primera Eucaristia 
dominical. En aquesta Missa em 
toca dirigir els cants. Cal dir que 
costa una mica fer cantar a aques- 
tes hores. Després d'aquesta Missa 
tinc una mica d'estona lliure fins a 
les 11:30 que és quan s'inicia l'altra 
Eucaristia del matí. En aquesta, 
faig d'acòlit i també m'encarrego 
de l'equip d'escolans de la 
parròquia. 

Amb aquesta Missa s'acaba 
la meva activitat parroquial. 
Després me'n vaig a casa meva 
ple d'alegria" per les experiències 
que he tingut durant el cap de 
setmana. I 

Emili Marlés 
5è. de Teologia 

